'অন্যনিষাদ': কেয়া মুখোপাধ্যায়\n৪:৫২ PM |0কমেন্টস্\nবিলম্বে প্রাপ্তি ও সম্পাদকের অনবধানতার কারণে কেয়া মুখোপাধ্যায় ও প্রণব বসু রায়ের লেখা দুটি 'কবিপ্রণাম'\nসংখ্যায় দেওয়া যায়নি । লেখাদুটি এখন দিলাম ।\nআপনঘর থেকে বিশ্বদরবারে\n‘কখনো সমুদ্রে তাঁকে করেছি সন্ধান\nকখনো হেমন্তে শান্ত মানসিক ঝড়ে\nবৃষ্টিতে খরায় ফুলে শিকড়ে কখনো\nকে যেন বলেছে; দেখো শোনো-\nকিছুই বলো না তুমি এক পা বড়িয়ে\nযে যেখানে আছে থাক, শিকড় নাড়িয়ে\nতোলার সরল কাজ তোমার তো নয়!\nতুমি শুধু করে যাবে প্রবৃত্তি সঞ্চয়\nতোমাকে যা ছোঁবে না, তা ফাঁকি।\nকখনো সমুদ্রে তাঁকে করেছি সন্ধান\nকখনো পাথরেশান্ত মানসিক ঝড়ে।’\n(‘তাঁকে’, শক্তি চট্টোপাধ্যায়)\nসেবার কাজের সূত্রেই বন্ধু তথা সহকর্মীরা মিলে প্যারিসে। এক বিকেলে আইফেল টাওয়ার-এর সুউচ্চ চূড়া থেকে কমলা আলো-ধোয়া সুন্দরী পারীকে দেখে নেমে আসার পর মনে হল, তাঁকে দেখে আসি। পারীর বুকে আমার রবীন্দ্রনাথকে।\nদেশেই হোক কি বিদেশে,কবির স্মৃতি-বিজড়িত জায়গাগুলোর প্রতি আমাদের টান অন্তরের। সকলেই রাজি। ঠিক হল,র‌্যু টেগোর দেখতে যাওয়া হবে।\nবিদেশ ভ্রমণে গিয়ে কী এক অমোঘ টানে বার বার রবীন্দ্রনাথ গিয়েছিলেন প্যারিসে। আসলে ফরাসি দেশের প্রতি তাঁর এক অন্যরকম ভালবাসা ছিল।\n‘ইটালি থেকে ফ্রান্স পর্যন্ত সমস্ত রাস্তা – নির্ঝর নদী পর্বত গ্রাম হ্রদ দেখতে দেখতে আমরা পথের কষ্ট ভুলে গিয়েছিলেম। এই রাস্তাটুকু আমরা যেন একটি কাব্য পড়তে পড়তে গিয়েছিলেম।’\n১৮৭৮ সালে ১৭ বছর বয়সে ইংল্যান্ড যাবার পথে একদিনের জন্য প্যারিসে ছিলেন রবীন্দ্রনাথ। সেই প্রথম তাঁর প্যারিস দেখা। তখনই লিখেছিলেন ফরাসি দেশে আসার এই বর্ণনা। শহর দেখে মুগ্ধ কিশোরটি আরও লিখেছিলেন -\n‘সেই অভ্রভেদী প্রাসাদের অরণ্যের মধ্যে গিয়ে পড়লে অভিভূত হয়ে যেতে হয়। … একটা হোটেলে গেলেম,তার সমস্ত এমন প্রকান্ড যে ঢিলে কাপড় পরে যেমন সোয়াস্তি হয় না সে হোটেলে থাকতে গেলেও আমার বোধ হয় তেমন অসোয়াস্তি হয়। স্মরণস্তম্ভ,উৎস,বাগান,প্রাসাদ,পাথরে বাঁধানো রাস্তা,গাড়ী,ঘোড়া,জনকোলাহল প্রভৃতি দেখে অবাক হয়ে যেতে হয়।... কী জমকালো শহর।’\nএরপর বারো বছর পেরিয়ে গেছে। রবীন্দ্রনাথ দ্বিতীয়বার প্যারিস এলেন ১৮৯০-র ৮ই সেপ্টেম্বর। তখন তিনি ২৯ বছরের যুবক। সে-যাত্রায় ইতালির ব্রিন্দিস বন্দরে জাহাজে করে পৌঁছে ইউরোপের মাটিতে তিনি পা রাখলেন। তারপর রাত সাড়ে এগারোটার ট্রেনে যাত্রা শুরু করে,ট্রেন বদল করে প্যারিস এসে পৌঁছলেন ভোর তিনটায়। পরের দিন পায়ে হেঁটে পারীর সৌন্দর্য দেখতে বেরিয়েছিলেন তিনি। ১৮৮৯-এর বসন্তে ফরাসি বিপ্লবের শততম বার্ষিকী উপলক্ষে বিশ্বমেলা হয়েছিল প্যারিসে। তখনই বিশ্বমেলার প্রধান তোরণ হিসেবে নির্মিত হয়েছিল আইফেল টাওয়ার। সেবার প্রথম আইফেল টাওয়ার দেখলেন কবি।\n১৯১৩-তে কবির নোবেল পুরস্কার প্রাপ্তি। নোবেল বিজয়ী হবার পর আরও কয়েকবার তিনি প্যারিস ভ্রমণে এসেছিলেন। বিশিষ্ট শিল্পী আর শিল্পানুরাগীদের উপস্থিতিতে প্যারিসে তাঁর ছবির প্রদর্শনীও হয়েছে। আসলে ফরাসি শিল্প আর সংস্কৃতির প্রতি কবির ছিল গভীর অনুরাগ। এই অনুরাগ বোধহয় তাঁর পারিবারিক উত্তরাধিকার। ঠাকুর পরিবারের ইউরোপীয় সঙ্গীত, বিশেষত ইতালীয় আর ফরাসি সঙ্গীতচর্চার ঐতিহ্যের সূচনা তাঁর পিতামহ দ্বারকানাথ ঠাকুরের সময় থেকে।\nকবির প্রথম প্যারিস ভ্রমণের একশ’ বিশ বছর পর একটি রাস্তার নাম “র‌্যু টেগোর” দিয়ে তাঁকে সম্মান জানিয়েছিল ফরাসি দেশ। সেই র‌্যু টেগোর-এর উদ্দেশেই রওনা হলাম।\nএলাকাটির নাম প্যারিস ১৩। ১৯৯৮ সালের ৪ঠা অক্টোবর সেখানকার ‘প্যাসাজ র‌্যামন্ড’ রাস্তাটির নাম বদলে নামকরণ হল ‘র‌্যু টেগোর’ হয়। এই রাস্তার সংলগ্ন উদ্যানটির নাম বিখ্যাত স্পেনীয় চিত্রশিল্পী জোয়ান মিরোর নামে। সেই উদ্যানেই স্থাপিত কবির আবক্ষ মূর্তি।\nমাথাটা ঈষৎ নিচু, মোটা খাতার ওপরে কলম ধরে অক্ষরের পর অক্ষর সাজিয়ে তোলাতে নিমগ্ন তিনি। বিকেলের নরম রোদ এসে পড়েছে উজ্জ্বল মুখটিতে। আমার আবাল্যের বন্ধু। চিকচিকে বালি পেরিয়ে, পা-ডুবে-যাওয়া হাঁটুজল ছোট নদীর অচেনা বাঁকে, কিচিমিচি করা উড়ন্ত শালিকের ঝাঁকে, সহজ পাঠের পাতায় পাতায় তাঁর সঙ্গে আমার প্রথম আলাপ। দিনে দিনে বেড়েছে সখ্য। যত বেড়েছে, বুঝতে পেরেছি আমার চেনা-অচেনা-আধোচেনা সব অনুভূতি,কী আশ্চর্য, আগেই বুঝে, তিনি লিখে রেখেছেন পাতায় পাতায়। গোপন রহি গভীর প্রাণে, আমার সকল দুঃখ-সুখের গানে সুর দিয়েছেন। তিনি আমার ‘পাকা দেয়ালের ফাটল দিয়ে’ আসা ‘আচমকা আলো’, যে আলো হাত ধরে আমাকে নিয়ে চলে জীবনের নানা চড়াই উৎরাই বেয়ে।\nনা, লালমাটি কি শালবন ছিল না সেখানে। তবু অজানা এই ছবির দেশের নরম কচি ঘাসে ঢাকা জোয়ান মিরো পার্কে মর্মর মূর্তিটির কাছে গিয়ে যেন অনুভব করলাম তাঁর উপস্থিতির সৌরভ। বিদেশের মাটিতে আমার চিরচেনা দেশের ছোঁয়া পেলাম।সেখানে দাঁড়াতেই বড় আপন হয়ে ধরা দিল রূপসী পারী।মনে পড়ে গেল পারীর সঙ্গে জড়্যে থাকা কবির নানা স্মৃতি।\n১৯২০-র অগাস্ট মাস। ২ তারিখে ইংল্যান্ড থেকে নরওয়ে যাবার কথা ছিল কবির। কিন্তু সে যাত্রা স্থগিত রেখে কবি প্যারিসে পৌঁছলেন ৬ই অগাস্ট। দিল্লির সেন্ট স্টিফেন্স কলেজের অধ্যক্ষ সুশীলকুমার রুদ্রের ছেলে সুধীরকুমার কবির জন্যে প্যারিসের মেট্রোপলিটন হোটেলে থাকার ব্যবস্থা করে রেখেছিলেন। হোটেলটি কবির খুব একটা পছন্দ হয়নি। প্যারিসের উপকণ্ঠে প্রখ্যাত ফরাসি ব্যাঙ্কার ও শিল্পরসিক আলব্যর কান (Albert Kahn)-এর অতিথিশালা ওত্যুর-দ্যু-মঁদ। কবিপুত্র রথীন্দ্রনাথের মনে পড়ল,তাঁরা যখন লন্ডনে ছিলেন,তখন ওত্যুর-দ্য-মঁদ-এর সেক্রেটারি কবিকে আমন্ত্রণ জানিয়েছিলেন কিছুদিন আতিথ্য গ্রহণের জন্যে। সুধীরকুমার তাঁকে জানালেন, কবি প্যারিসে এসেছেন। পরদিনই আলব্যর কান-এর আগ্রহে সেখানে গিয়ে আতিথ্য গ্রহণ করলেন কবি।\nভারি সুন্দর সুবিশাল এক বাগানে ঘেরা বাড়িটিতে গিয়ে পরবাসেও ঘরে থাকার আনন্দ ও স্বস্তি পেলেন কবি। পরবর্তীকালে যখনই ফরাসি দেশে গেছেন,আলব্যর কান-এর আতিথ্য গ্রহণ করেছেন কবি। রবীন্দ্রস্মৃতিধন্য সেই বাগান আর সংলগ্ন বাড়িটি এখন একটি জাতীয় মিউজিয়াম, Musée Albert-Kahn।\n১৯২০ সালে কবি যখন ইউরোপ ভ্রমণে, তখন La Nacion-এ প্রকাশিত হচ্ছিল ভিক্টোরিয়া ওকাম্পো-র লেখা। এরপর ১৯২১ সালের ১৬ এপ্রিল। আবার প্যারিসে এলেন কবি। সঙ্গী পুত্র রথীন্দ্রনাথ, পুত্রবধূ প্রতিমাদেবীসহ মোট বারোজন। প্যারিসে তাঁকে স্বাগত জানালেন আলব্যর কান।\n১৯২৪ সালে La Nacion পত্রিকায় প্রকাশিত হল ভিক্টোরিয়ার প্রবন্ধ- ‘রবীন্দ্রনাথ পড়বার আনন্দ।’ এর কিছুদিন পরেই কবির সঙ্গে সাক্ষাত হয় ভিক্টোরিয়ার। আর্জেন্তিনার সান ইসিদ্রো-তে।\n১৯৩০ সাল। কবি আবারও গেলেন প্যারিসে। কিন্তু আগেরবারের প্যারিস যাত্রা আর এবারের যাত্রার মধ্যবর্তী সময়ে একটা বিরাট পরিবর্তন ঘটেছে কবির। সাতষট্টি বছর বয়সে কবি ভালবেসে হাতে তুলে নিয়েছেন রঙ-তুলির সম্ভার। রবীন্দ্রনাথ বিশ্বাস করতেন তাঁর সংগীত হবে কালজয়ী। ছবির জগতে, শিল্পের জগতে কতটা কাজ করতে পারবেন তিনি জানেন না। কিন্তু আপন খেয়ালে রঙে রঙে ভরিয়ে তুলতে লাগলেন একটার পর একটা ছবি। অসামান্য দক্ষতায় ১৯২৮-১৯৪১, এই চোদ্দো বছরে রবীন্দ্রনাথ আঁকলেন দু’হাজারেরও বেশি ছবি। তাঁর মাধ্যম ছিল কাগজ, রঙিন কালি আর জল রঙ। ক্যানভাস কিংবা তেলরঙ নয়।\nজোড়াসাঁকোর দক্ষিণের বারান্দায় শিল্পচর্চায় নিমগ্ন গগনেন্দ্রনাথ ও অবনীন্দ্রনাথ। অবন ঠাকুরের বিখ্যাত ‘বেঙ্গল স্কুল’ শিল্প ধারা ততদিনে দেশে-বিদেশে সমাদৃত। ওকাকুরা,রদেনস্টাইনের মতো বিখ্যাত শিল্পীরা দেখা কততে আসতেন তাঁদের সঙ্গে। তাছাড়া রবীন্দ্রনাথ নিজেও শিক্ষা ব্যবস্থায় শিল্পকে অত্যন্ত গুরুত্বপূর্ণ ভূমিকা দিয়েছিলেন। ১৯১৯ সালে শান্তিনিকেতনে প্রতিষ্ঠা করেন কলাভবন। কিন্তু রবীন্দ্রনাথের নিজস্ব স্টাইল তাঁর ভাইপো অবনের বেঙ্গল স্কুল কিংবা শান্তিনিকেতনের যে ভিন্নধর্মী শিল্পধারা- দুয়ের থেকেই অনেক তফাতে। একেবারে স্বতন্ত্র।\nরবীন্দ্রনাথের ছবি আমাদের চারপাশের দৃশ্যমান জগতের বাস্তবানুগ অনুকরণ নয়। চেনা কোনও শৈল্পিক ফর্মেরও অনুসরণ নয়। প্রকৃতি বা নারী-পুরুষ কিংবা জীবজন্তু- কেউই কোনভাবে বাস্তবের দাসত্ব করেনি। ফর্ম ভাঙার পদ্ধতিতেও নয়, অত্যাশ্চর্য রঙের আশ্চর্য ব্যবহারেও নয়। প্রচলিত অর্থে নয়নমনোহর নয় তাঁর ছবি। তাই প্রথম দর্শনে দর্শকের মনে সহজ তৃপ্তির অনুভব এনে দিতে পারে না তারা। ‘গ্রটেস্ক’ বা কিম্ভূত’ গড়নের প্রতিই তাঁর আকর্ষণ। কোথা থেকে এল এই অদ্ভুত অবয়ব? বা জ্যামিতিক আকারের নারী-পুরুষেরা, নৃত্য বিভঙ্গে শূন্যে ভাসমান অথবা অপার্থিব এক চরাচরে স্থাণু? এরা কি কবির সমকালীন ইয়োরোপীয় আধুনিক অ্যাবস্ট্রাক্ট আর্ট-এর প্রভাবে স্থান করে নিয়েছিল কবির কল্পনায়? ১৯১৩ থেকে ১৯২৪- এই সময়কালে কবি দেখেছিলেন ইউরোপের সাড়া জাগানো ইম্প্রেশনিস্ট, এক্সপ্রেশনিস্ট আর মর্ডানিস্ট শিল্পীদের কাজ। ইয়োরোপের, উত্তর-পশ্চিম আমেরিকার আর প্রাচ্যের চিন, জাপানের প্রিমিটিভ আর্ট মুগ্ধ করেছিল তাঁকে। তাই জীবন সায়াহ্নে ছবি আঁকাতে শুরু করে কবি সৃষ্টি করছিলেন এক নতুনতর শিল্প-ভাষা, যে ভাষা সমকালীন বাঙালি দর্শকের কাছে ছিল সম্পূর্ণ অপরিচিত।\n১৯৩০ সালে যখন কবি আবার প্যারিসে গেলেন, সঙ্গে নিয়ে গেলেন তাঁর আঁকা চারশো ছবি। ‘পিতৃস্মৃতি’-তে রথীন্দ্রনাথ লিখছেন:\n‘১৯৩০ সালে বাবা আবার যখন প্যারিস যান, সঙ্গে ছিল তাঁর আঁকা কিছু ছবি। ছবি দেখে কয়েকজন ফরাসি শিল্পী বাবাকে একটা চিত্রপ্রদর্শনীর ব্যবস্থা করতে অনুরোধ করলেন। খোঁজ খবর নিয়ে জানা গেল, চট করে প্যারিস শহরে প্রদর্শনীর ব্যবস্থা করা অসম্ভব বললেই হয়। মোটামুটি একটা পছন্দসই হল পেতে হলে বছর খানেক আগে থেকে চেষ্টাচরিত্র করতে হয়। বাবা সেনিওরা ওকাম্পোকে তারযোগে অনুরোধ জানালেন তিনি এসে যেন বাবার সহায় হন। সঙ্গে সঙ্গে তিনি চলে এলেন এবং আপাতদৃষ্টিতে মনে হল বিনা আয়াসেই প্রদর্শনীর সব রকম ব্যবস্থা তাঁর সাহায্যে হয়ে গেল’।\nভিক্টোরিয়ার ব্যক্তিগত জীবনে বেশ ঝড় বয়ে গেছে তার আগে। সেসব ভুলে জীবনকে আবারও নিজস্ব ছন্দে ফিরিয়ে আনতে তিনি তখন প্যারিসেই। সময় কাটাচ্ছেন বন্ধুদের সঙ্গে। কবির আহ্বান পেয়ে, অবিশ্বাস্য দ্রুততায় আর অত্যন্ত সুচারুভাবে প্রদর্শনীর ব্যবস্থা করলেন ভিক্টোরিয়া। কবি স্বয়ং চিঠিতে প্রতিমাদেবীকে জানালেন -\n‘ভিক্টোরিয়া যদি না থাকত, তাহলে ছবি ভালই হোক আর মন্দই হোক, কারো চোখে পড়ত না। একদিন রথী ভেবেছিল ঘর পেলেই ছবির প্রদর্শনী আপনিই ঘটে – অত্যন্ত ভুল। এর এত কাঠখড় আছে যে সে আমাদের অসাধ্য- আঁন্দ্রের পক্ষেও। খরচ কম হয়নি – তিন চারশো পাউন্ড হবে। ভিক্টোরিয়া অবাধে টাকা ছড়াচ্চে। এখানকার সমস্ত বড় বড় গুণীজনদের ও জানে – ডাক দিলেই তারা আসে। কঁতেস দ্য নোয়াইও উৎসাহের সঙ্গে লেগেচে – এমনি করে দেখতে দেখতে চারিদিক সরগরম করে তুলেচে। আজ বিকেলে দ্বারোদঘাটন হবে – তারপরে কি হয় সেটাই দ্রষ্টব্য…’\n১৯৩০-এর ২রা মে প্যারিসের বিখ্যাত গ্যালারি পিগাল-এ কবির আঁকা ছবির প্রথম প্রদর্শনীর উদ্বোধন হল। একশ ছাবিবশটি ছবি ছিল সেখানে।\nভিক্টোরিয়ার অনুরোধে প্রদর্শনীর ব্রোশিয়র লিখলেন আনা কঁতেস ম্যাতিউ দ্য নোয়াই- ফ্রান্সের প্রথম নারী কমান্ডার অব লেজিয়ঁ দ্যনর প্রাপক। আকাদেমি ফ্রাঁসেজ-এর গ্রাঁ প্রি-ও পেয়েছিলেন। সৌন্দর্য, প্রতিভা আর প্রতিপত্তির মিশেলে অসামান্যা এক নারী আনা নোয়াই। তখনকার শ্রেষ্ঠ ফরাসি সাহিত্যিকরা তাঁর প্রেমিক কি মুগ্ধ অনুরাগী। রবীন্দ্রনাথের সঙ্গে তাঁর প্রথম সাক্ষাৎ ১৯২০-র ১৬ সেপ্টেম্বর। ওত্যুর-দ্যু-মঁদ-এ রবীন্দ্রনাথের কাছে আনা কঁতেস দ্য নোয়াই-কে নিয়ে এসেছিলেন আলব্যর কান।‘রবীন্দ্রজীবনী’তে প্রভাতকুমার জানিয়েছেন:‘এই বিদুষীর কথাবার্তা, মনস্বিতা কবিকে খুবই আশ্চর্য ও মুগ্ধ করে।’\nরবীন্দ্রনাথের ছবির এক অসামান্য আলোচনায় আনা জানালেন:\n‘বিস্ময়কর এই সৃষ্টিগুলি, যা একাধারে চোখ জুড়োয় আর আমাদের টেনে নিয়ে চলে বহু দূরের সেই সব দেশে, যেখানে কাল্পনিক বস্তুই বাস্তবের চেয়ে বেশি করে বাস্তব। ভেবে চমৎকৃত হতে হয় কী করে যুক্তিবাদী স্বপ্নপ্রেমিক রবীন্দ্রনাথ এই সৃষ্টির দ্বার খুলে দিলেন!’\n‘I love you and have more admiration for you, Tagore, since when you made to us such rich and sometimes such cruel confidences; but would I ever find again the great ingenuous angel that you were, when your silent feet, on the garden gravel, made me think of my sins, imaginary perhaps, and of your sublime innocence?’\nআঁদ্রে জিদ আর পল ভ্যালেরিকেও আনা নোয়াই নিয়ে এলেন কবির সেই প্রদর্শনীতে।\nকবির ভাবনা ছিল, তাঁর ছবিগুলিকে প্যারিসের শিল্পরসিকরা না জানি কীভাবে গ্রহণ করবেন! যে প্রতিক্রিয়া দেখা গেল, তা মোটেই সামান্য নয়। চিত্রশিল্পী আঁদ্রে কার্পেলেস, পল ভ্যালেরি কিংবা আঁদ্রে জিদ-এর মত বিশেষজ্ঞরা ছবিগুলোকে চিহ্নিত করলেন ‘আগামীদিনের শিল্প’ হিসেবে। প্যারিসের সফল প্রদর্শনীর পর প্রদর্শনীর প্রস্তাব এল লন্ডনে আর বার্লিন থেকেও। সে সময়টায় আনন্দে একেবারে শিশুদের মত উৎফুল্ল ছিলেন কবি। নির্মলকুমারী মহলানবিশকে লিখলেন:\n‘আজ আমার জার্মানীর পালা সাঙ্গ হল, কাল যাব জেনিভায়। এ পত্র পাবার অনেক আগেই জানতে পেরেছ যে, জার্মানিতে আমার ছবির আদর যথেষ্ট হয়েছে। বার্লিন ন্যাশনাল গ্যালারি থেকে আমার পাঁচখানা ছবি নিয়েছে। এই খবরটার দৌড় কতকটা আশা করি তোমরা বোঝো। ইন্দ্রদেব যদি হঠাৎ তাঁর উচ্চৈঃশ্রবাঃ ঘোড়া পাঠিয়ে দিতেন আমাকে স্বর্গে নিয়ে যাবার জন্য তা হলে আমার নিজের ছবির সঙ্গে পাল্লা দিতে পারতুম’।\nকবির সার্ধ শতবর্ষ উপলক্ষে প্যারিস, বার্লিন, রোম, লন্ডন আর শিকাগো আর দিল্লি-তে তাঁর নির্বাচিত ছবি নিয়ে বিশেষ প্রদর্শনীর আয়োজন করা হয়েছিলে ভারত সরকারের উদ্যোগে- “The Last Harvest” প্যারিসের প্রদর্শনীটি হয়েছিল Patit Palais-এ।\nপারীর বুকে যত সম্মানই পাক তাঁর ছবি, কবির মনে কোথাও আক্ষেপ ছিল স্বদেশবাসীর কাছে সম্যক স্বীকৃতি না পাওয়ার। ১৯৪১-এ শিল্পী যামিনী রায়কে চিঠিতে রবীন্দ্রনাথ লিখেছিলেন, তাঁর দেশবাসীর ছবি দেখার চোখ তৈরি হয়নি, তারা শিল্পের অন্তর্নিহিত অর্থ অনুধাবন করতে সক্ষম নয়। রবীন্দ্রনাথ বুঝেছিলেন হয়তো ভবিষ্যতের ভারতবাসী তাঁর সর্ব অর্থে ব্যতিক্রমী চিত্রশিল্প বুঝতে পারবে। বাস্তবিকই তাই হয়েছে। জীবনের হৈমন্তিক পর্বের রাঙা গোধূলিতেএক আশ্চর্য প্যাশনে আঁকা রবীন্দ্রনাথের ছবির মূল্য এবং মূল্যায়নের ধারা আজ ঊর্ধ্বগামী।\nসেদিন দেশের মাটি থেকে অনেক দূরে, বিদেশে, কবির মূর্তি মনে করিয়ে দিয়েছিল, তিনি তো পাশেই আছেন। হাতটি ধরে আলোর দিশা দেখানোর জন্য। নিশিন্ত খোয়াই কিংবা শান্ত জোড়াসাঁকোর মতো জোয়ান মিরো পার্কের স্মৃতিটুকুও মনে থেকে যাবে আজীবন। সেখানেই আমার আপনঘরের সঙ্গে বিশ্বদরবারকে মিলিয়ে দিয়েছিলেন তিনি বড় অনিবার্যভাবে। আমার রবীন্দ্রনাথ।\n৬ষ্ঠ বর্ষ ২৯তম সংখ্যা - ২৬ মে ২০১৭ - ১১ই জৈষ্ঠ্য ১...\nকাজরী তিথী জামান\n৬ষ্ঠ বর্ষ ২৮তম সংখ্যা ।। ১৯ মে ২০১৭\nকপোতাক্ষী ব্রহ্মচারী চক্রবর্তী\n৬ষ্ঠ বর্ষ ২৭তম সংখ্যা ৯ মে ২০১৭ ।। ২৫ বৈশাখ ১৪২৪\nবর্ণালী সেন ভট্টাচার্য্\nজয়া চৌধুরী / অনুবাদ\nপদ্মাবতী রায় চৌধুরী\nঅরূপ কুমার পাল


প্রকাশ : ১৩ জুলাই ২০২০, ২১:০৭\nফরিদপুরে চাঁদাবাজী মামলায় দুই আওয়ামী লীগ নেতাসহ ৫জনকে গ্রেফতার করেছে গোয়েন্দা পুলিশ (ডিবি)। রোববার রাতে ফরিদপুর সদরের ডিক্রিরচর ইউনিয়নের সিএনবি ঘাট এলাকা থেকে তাদের গ্রেফতার করা হয়।\nগ্রেফতার হওয়া দুই আওয়ামী লীগ নেতা হলেন- ফরিদপুর সদর উপজেলার ডিক্রিরচর ইউনিয়ন আওয়ামী লীগের সভাপতি আনোয়ার হোসেন ওরফে আবু ফকির(৪৫) এবং সাংগঠনিক সম্পাদক মো. খায়রুজ্জামান (৫৪)।\nডিক্রিরচর ইউনিয়নের বাসিন্দা আবুল হাসেম ফকিরের করা চাঁদাবাজী মামলায় ইউনিয়নের আইজদ্দিন মাতুব্বর ডাঙ্গী থেকে রোববার রাত ৯টার দিকে তাদের গ্রেফতার করে ফরিদপুর ডিবি পুলিশের একটি দল।\nএকই সময় ডিবি পুলিশ ওই এলাকা থেকে অপর একটি মামলার আসামি লিটন শেখ, মেহেদী হাসান ও মোরাদ মোল্লাকে গ্রেফতার করে। তাদের বিরুদ্ধে ২০১৯ সালের নভেম্বর মাসে ডিগ্রিচর ইউনিয়নের গ্রাম আদালত ভাংচুর ও ইউপি চেয়ারম্যান মেহেদী হাসান ফকির হত্যা প্রচেষ্টা মামলা রয়েছে।\nফরিদপুর কোতয়ালী থানার পরিদর্শক (অপারেশন) মো. শহিদুল ইসলাম জানান, দুটি মামলায় গ্রেফতার হওয়া আ.লীগ নেতাসহ ওই পাঁচ ব্যাক্তিকে সোমবার দুপুরে আদালতের মাধ্যমে জেল হাজতে পাঠিয়ে দেয়া হয়েছে। তিনি বলেন, পরে আসামিদের রিমান্ডের আবেদন জানানো হবে।


অ্যান্ড্রয়েডে বাংলা লেখা নিয়ে চিনিঅ্যান্ড্রয়েডে বাংলা লিখুন আরও সহজে!! – TunerPage\nঅ্যান্ড্রয়েড ফোন চালাচ্ছেন বাংলা লেখা পড়তে পারছেন কিন্তু, লিখতে পারছেন না। ভাবছেন কিভাবে লিখবেন বাংলা সহজে ফোনটি দিয়ে? হ্যাঁ, আমরা এবার আপনার জন্য চমৎকার এক অ্যাপ নিয়ে এসেছি। যা দিয়ে সহজে English Keyboard দিয়ে সহজে বাংলা লিখতে পারবেন। যেমন: amra barite jabo= আমরা বাড়িতে যাবো লেখা আসবে।\nসুবিধাটি পাওয়ার জন্য ছোট্ট একটি অ্যাপ Bangla Likhi ডাউনলোড করে নিলে হবে।\nঅ্যাপটির মাধ্যমে পাবেন যেসব সুবিধা:-\nUnicode or ASCll\nCopy করার সুবিধা,\nShare করতে পারবেন সোশ্যাল মিডিয়াতে,\nব্যবহারবিধি সম্পর্কে বিস্তারিত জানতে অ্যাপটির (?) চিহ্নটিতে ট্যাপ করুন।\nবি:দ্র: অ্যাপটি একটি Paid app। তবুও আমরা ফ্রি’তে ডাউনলোডের ব্যবস্থা করেছি।\napp-টি ডাউনলোড করার জন্য নিচের লিংকে ক্লিক করুন।\nরয়েছে আরও কিছু সুবিধা অ্যাপটি ডাউনলোড করার জন্য নিচের লিংকে ক্লিক করূন।\nট্যাগ সমূহ: androidDownloadfree download


এখনও পলাতক ৩ আসামি\nবাংলাদেশ প্রকৌশল বিশ্ববিদ্যালয়ের (বুয়েট) ছাত্র আবরার ফাহাদ রাব্বী হত্যা মামলার রায় ঘোষণার জন্য করা হবে আজ। বুধবার সকালে হত্যা মামলায় গ্রেফতার ২২ আসামিকে কারাগার থেকে ঢাকার মহানগর দায়রা জজ আদালতের হাজতখানায় আনা হয়েছে।\nএ মামলার তিন আসামি এখনও পলাতক রয়েছেন। তারা হলেন— বুয়েট শিক্ষার্থী মোর্শেদুজ্জামান জিসান, এহতেশামুল রাব্বি তানিম ও মোস্তবা রাফিদ।\nসংশ্লিষ্ট আদালতের রাষ্ট্রপক্ষের আইনজীবী আবু আব্দুল্লাহ ভূঁঞা যুগান্তরকে বলেন, আমরা ২৫ আসামির বিরুদ্ধে অভিযোগ প্রমাণে সক্ষম হয়েছি। আসামিদের সর্বোচ্চ সাজা প্রত্যাশা করছি।\nঅপরদিকে আসমিপক্ষের আইনজীবীরা বলেছেন, রাষ্ট্রপক্ষ অভিযোগ প্রমাণে ব্যর্থ হয়েছে। তারা আসামিদের খালাস পাবেন বলে আশা করছেন।\n২০১৯ সালের ৫ অক্টোবর শেরেবাংলা হলের গেস্টরুমে আসামিরা সভা করে বুয়েটের ১৭তম ব্যাচের ছাত্র আবরারকে হত্যার সিদ্ধান্ত নেয়। পর দিন রাতে তাকে পিটিয়ে হত্যা করা হয়।\nআবরার নিহতের ঘটনায় তার বাবা মো. বরকত উল্লাহ বাদী হয়ে ২০১৯ সালের ৭ অক্টোবর রাজধানীর চকবাজার থানায় মামলাটি করেন। তদন্ত শেষে গত বছরের ১৩ নভেম্বর আদালতে মামলার চার্জশিট (অভিযোগপত্র) দেয় ঢাকা মহানগর গোয়েন্দা পুলিশ (ডিবি)।\n২৫ জনকে অভিযুক্ত করে এ চার্জশিট দেওয়া হয়। এর মধ্যে ১১ আসামি সরাসরি হত্যাকাণ্ডে অংশ নেন। বাকি ১৪ জনকে বিভিন্নভাবে সম্পৃক্ততার কারণে চার্জশিটে অন্তর্ভুক্ত করা হয়।\nগত ১৪ মার্চ এ মামলায় কারাগারে থাকা ২২ আসামি আত্মপক্ষ সমর্থনের শুনানিতে নিজেদের নির্দোষ দাবি করেন।\nঅপর তিন আসামি পলাতক থাকায় আত্মপক্ষ শুনানি করতে পারেনি। এর পর কয়েকজন আসামি নিজেদের পক্ষে সাফাই সাক্ষ্যও দেন। ৭ সেপ্টেম্বর মামলায় কিছু ত্রুটি থাকায় রাষ্ট্রপক্ষ পুনরায় চার্জ গঠনের আবেদন করে। ৮ সেপ্টেম্বর আদালত ২৫ আসামির বিরুদ্ধে পুনরায় চার্জ গঠনের আদেশ দেন। এর পর ১৪ সেপ্টেম্বর আত্মপক্ষ শুনানিতে ২২ আসামি ফের নিজেদের নির্দোষ দাবি করেন।\nএর পর আসামিপক্ষ ও রাষ্ট্রপক্ষের যুক্তিতর্ক উপস্থাপন শেষে মামলাটি রায়ের পর্যায়ে পৌঁছায়।\nমামলার চার্জশিটে বলা হয়, আসামিরা যোগসাজশে শিবির সন্দেহে আবরারের বিরুদ্ধে মিথ্যা, বানোয়াট, ভিত্তিহীন অভিযোগ এনে নির্মমভাবে পিটিয়ে তাকে হত্যা করেন।\nচার্জশিটে আবরার ফাহাদ রাব্বী হত্যা মামলায় আবরারের রুমমেট মিজানুর রহমান ওরফে মিজানকে হত্যার মূল হোতা হিসাবে চিহ্নিত করা হয়। তিনিই আবরারকে শিবির বলে সন্দেহ প্রকাশ করেন। এর পর শেরেবাংলা হলের গেস্টরুমে কয়েকজন আসামি সভা করে এ হত্যার সিদ্ধান্ত নেন। পরে আবরারকে পিটিয়ে হত্যা করা হয়। চার্জশিটে অভিযুক্ত ২৫ জনের মধ্যে এজাহারভুক্ত ১৯ জন এবং তদন্তে আগত ৬ জন রয়েছেন।\nএ ছাড়া অভিযুক্তদের মধ্যে আটজন আদালতে স্বীকারোক্তিমূলক জবানবন্দি দিয়েছেন। ২৫ আসামির মধ্যে বুয়েট শিক্ষার্থী মোর্শেদুজ্জামান জিসান, এহতেশামুল রাব্বি তানিম ও মোস্তবা রাফিদ পলাতক। বাকি ২২ জন কারাগারে।\nকারাগারে থাকা ২২ জন হলেন মেহেদী হাসান রাসেল, মুহতাসিম ফুয়াদ হোসেন, মো. অনিক সরকার, মেহেদী হাসান রবিন, ইফতি মোশাররফ সকাল, মো. মনিরুজ্জামান মনির, মো. মেফতাহুল ইসলাম জিয়ন, মো. মাজেদুর রহমান মাজেদ, মো. মুজাহিদুর রহমান, খন্দকার তাবাককারুল ইসলাম তানভীর, হোসাইন মোহাম্মদ তোহা, মো. আকাশ হোসেন, মো. শামীম বিল্লাহ, এএসএম নাজমুস সাদাত, মোর্শেদ অমর্ত্য ইসলাম, মুয়াজ আবু হুরায়রা, মুনতাসির আল জেমি, অমিত সাহা, ইশতিয়াক আহমেদ মুন্না, মো. শামসুল আরেফিন রাফাত, মো. মিজানুর রহমান ও এসএম মাহমুদ সেতু।


যয়নব, মুহাম্মদ ও আল্লাহর নৈতিকতা ১: | ইস্টিশন\nআল্লাহ মুহাম্মদের পুত্রবধূ যয়নবের সঙ্গে তার বিয়েকে অনুমোদন দিয়েছিল অনৈতিক যৌন কামনা চরিতার্থ করার জন্য । হ্যা, মানতে কস্ট হলেও এটাই সত্য ! এই বিয়েটা ছিল যয়নবের প্রকৃত বিয়ে করা স্বামী যায়েদের জন্য জীবন ধ্বংসকারী এক অভিজ্ঞতা । মুহাম্মদের অন্যান্য স্ত্রীদের যয়নব বলেছিল : “তোমাদের বিবাহের ব্যবস্থা করেছিলেন তোমাদের পিতারা, কিন্তু আমার জন্য বিবাহ ঠিক করেছিলেন সাত আসমানের উপর থেকে আল্লাহ।” এই কথা বলে যয়নব অন্যান্য নারীর তুলনায় তার শ্রেষ্ঠত্ব জাহির করেছিল। ইতিহাসের এই ঘটনাটা এখনও পর্যন্ত মুসলমানদের তাড়িয়ে ফেরে ! আল্লাহকে দত্তক গ্রহণের প্রথা নিষিদ্ধ করতে হয়েছিল মুহাম্মদের যৌন লালসাকে পরিতৃপ্ত করার জন্য আর একটি নিকৃষ্ট বিধান চালু করতে হয়েছিল যাতে করে প্রাপ্তবয়স্ক পুরুষ নারীর স্তনদুধ খেতে পারে! মুসলমানরা এখন পর্যন্ত “পর্দা (হিজাব) আয়াত” সম্পর্কে কনফিউসড এবং বিভক্ত, আর মুসলমান নারীরা ইসলামের অন্ধকার গর্তে। কোরান এবং আল্লাহর নবীর নানা জীবনীগুলোতে এই ঐতিহাসিক ঘটনাগুলো উল্লেখ করা আছে এবং এগুলোর যথার্থতা সম্পর্কে কোন মুসলমান সচরাচর প্রশ্ন করতে পারে না !\nযয়নব বিন্‌তে জাহ্‌শ তার মায়ের দিক থেকে মুহাম্মদের সম্পর্কিত ছিল। যয়নব মুহাম্মদের থেকে তেইশ বছরের ছোট ছিল। মক্কায় বসবাসের সময় মুহাম্মদের তার সৌন্দর্য চোখে পরেছিল। তাই মুহাম্মদ তাকে যায়েদের স্ত্রী হিসাবে পছন্দ করেছিল । অপরদিকে যায়েদ ইব্‌ন হারিথা একজন আরব দাস, যাকে মুহাম্মদের প্রথম স্ত্রী খাদিজাকে উপহার হিসাবে দেওয়া হয়। খাদিজার মৃত্যুর পর মুহাম্মদ যায়েদকে উত্তরাধিকার সূত্রে পেয়ে যায় আর যেহেতু খাদিজা তাকে খুব পছন্দ করত, সেহেতু মুহাম্মদ যায়েদকে দত্তক পুত্র হিসাবে গ্রহণ করে ।\nদত্তক প্রথাটাকে আরবরা সাম্যবাদী চোখে দেখত। আরবের প্রথানুযায়ী দত্তক সন্তানরা মা-বাবার আপন সন্তানদের মত অধিকার ভোগ করত। যায়েদ তার প্রভু মুহাম্মদের প্রতি দৃষ্টান্তমূলক বাধ্যতা ও আনুগত্য দেখিয়েছিল এবং তার সেবায় অনন্ত নিবেদিত ছিল। মুহাম্মদও যায়েদের প্রতি সদয় ছিল, এবং সেটা এত বেশী যে, মুহাম্মদ তাকে তার পুত্র হিসাবে দত্তক নেয়।\nআনুমানিক ৬২৯ খ্রীষ্টাব্দে মদীনায় যায়িদ এবং যয়নবের বিয়ে হয় আর সেই সময় মুহাম্মদ আরবের একজন বিখ্যাত রাজনৈতিক নেতা । এই বিয়েতে নাকি যয়নব এবং তার ভাই আপত্তি জানিয়েছিল, তাদের যায়িদের তুলনায় শ্রেণীগত উচ্চ অবস্থানের জন্য । অনেক ক্ষেত্রে এরকম দাবীরও উল্লেখ পাওয়া যায় যে যয়নব যায়িদকে না, মুহাম্মদকে বিয়ে করতে চেয়েছিল । ইচ্ছেটা খুব একটা অযৌক্তিক নয়, মদীনায় সেই সময়ে মুহাম্মদের প্রতিপত্তির কথা মাথায় রাখলে, যদিও যায়িদ কোনো আফ্রিকান দাস ছিল না, সে ছিল একজন আরব যুদ্ধবন্দী।\nযায়িদ ও যয়নব স্বামী-স্ত্রী মদীনায় যখন তাদের নিজগৃহে থাকত, সেই সময় একদিন যায়িদ বাড়ী না থাকালীন হঠাত মুহাম্মদ তাদের বাড়িতে আসে। মুহাম্মদ যখন দরজায় দাঁড়িয়ে তখন দরজার হাল্কা পর্দা হওয়াতে সরে যাওয়ার ফলে মুহাম্মদ ঘরের ভিতরে থাকা যয়নবকে প্রায় নগ্ন অবস্থায় দেখতে পায়- এটার নানা কারণ হতে পারে, যেমন যয়নব হয়ত তখন সদ্য স্নান সেরে তৈরী হচ্ছিল, কিন্তু সেটা এখানে মুখ্য নয় ! মুহাম্মদ প্রায় উলঙ্গ সুন্দরী যয়নবকে দেখে হতচকিত হয়ে :“সকল প্রশংসা আল্লাহর, হৃদয় যেভাবে চায় তিনি সেভাবে বদলে দিতে পারেন”-- মন্তব্য করে চলে যায় । মানেটা খানিকটা এরকম: মুহাম্মদ যখন যায়িদের সাথে যয়নবের বিয়ে দিয়েছিল তখন সে যয়নবকে যে চোখে দেখত, আজ তার উলঙ্গ সুন্দরী যয়নবকে দেখে দৃষ্টিভঙ্গি পাল্টেছে !\nকী এমন পরিবর্তন হয়েছিল যয়নবের যাতে মুহাম্মদের মাথা ঘুড়ে গেল ? মুহাম্মদের যখন যয়নবের দিকে চোখ পরেছিল তখন নিশ্চই সে তার ব্যক্তিত্বে কোন পরিবর্তন দেখেনি ! দেখেছিল যৌন আবেদনময় এক প্রায় নগ্ন নারীকে। যাবার সময় মুহাম্মদ যা বলেছিল আর যা কিছু ঘটেছিল যয়নব সেটা তার স্বামীকে বলেছিল। অনেক সংসারে পরিবারের নারী এবং পুরুষরা কখনো কখনো একে অপরকে বিব্রতকর পরিস্থিতিতে দেখে ফেলে। সেই ঘটনা তারা উপেক্ষা করে অথবা সম্পূর্ণরূপে ভুলে যাবার চেষ্টা করে যাতে এসবের কোন ধরনের ক্ষতিকর প্রভাব তাদের জীবনে না পরে। যয়নবের বাড়ির দরজায় যা ঘটেছিল সেটা মুহাম্মদ ছাড়া অন্য কোন লোক হলে সেখানেই শেষ হয়ে যেত !\n1839 বার পঠিত\nমন্তব্য করেছেন: কাঠমোল্লা—বুধ, 11/08/2017 - 00:01\nমুহাম্মদের জন্যে যে কোন লোকের স্ত্রীকেও হালাল করা হয়েছিল কারন আল্লাহ জানত মুহাম্মদ ছিল একটা জাত লুইচ্চা। তাই মুহাম্মদের লুইচ্চামির খায়েশ পুরনের জন্যেই আল্লাহ সদা ব্যস্ত থাকত। এতে আশ্চর্য হওয়ার কিছু নেই , বরং এতে আল্লাহর মহান দয়ার গুনের কথাই বোঝা যায়।\nমন্তব্য করেছেন: পার্থিব—বুধ, 11/08/2017 - 18:21\nআল্লাহ মুহাম্মদের পুত্রবধূ যয়নবের সঙ্গে তার বিয়েকে অনুমোদন দিয়েছিল অনৈতিক যৌন কামনা চরিতার্থ করার জন্য ।\nসেই পুরাতন চর্বিত চর্বন। রফারেন্স ছাড়া চটি রচনা। কাউকে বিয়ে করে যৌন কামনা চরিতার্থ করার মধ্যে কোন অনৈতিকতা নেই ভায়া। অনৈতিকতা হচ্ছে বিয়ে না করেই যে কোন সংখ্যক মেয়েকে বিছানাতে নিয়ে যৌন সম্ভগ করা। যেটা আপনাদেরই আদর্শ। আপনাদের কথিত সভ্য দেশগুলোতে বিয়ে না করেই অবাধ যৌন সম্ভগ, নাইট ক্লাবে গিয়ে মেয়ে ভাড়া করে রাত্রি যাপন খুবই সাধারন আর নিত্য নৈমত্তিক ব্যাপার। এ ধরনের আদর্শ নিয়ে ইসলামের বিরুদ্ধে লড়াটা খুবই হাস্যকর একটা ব্যাপার।\nমন্তব্য করেছেন: কাঠমোল্লা—বুধ, 11/08/2017 - 22:29\nমুহাম্মদ অর্ধ নগ্ন জয়নাবকে দেখে উন্মাদ হয়ে গেছিল তার ইমান দন্ড খাড়া হয়ে গেছিল। এসব লেখা আছে আল তাবারিতে সুন্দরভাবে। এর পরেও বলবেন রেফারেন্স ছাড়া কথা।\nLast seen:3ঘন্টা 13 min ago


বাকের কাছে আমার যা চাওয়া ছিল » ট্রুথস ইন বিটুইন\nBACBICHARclick worthyবাকের কাছে আমার যা চাওয়া ছিল\nঅনুবাদ, নারী, পার্ল এস বাক, যুদ্ধ\n১৯৩৭ সালের ডিসেম্বর মাসে জাপানী সেনারা পঙ্গপালের মত প্রবেশ করে চীনের প্রাচীন নগরী নানকিং-এ। জাপানী সেনারা মাত্র কয়েক সপ্তাহের মধ্যে লুট করে, জ্বালিয়ে, পুড়িয়ে ধ্বংস করে দেয়নি কেবল, প্রণলীবদ্ধভাবে নির্যাতন, ধর্ষণ হত্যাকাণ্ড চালিয়েছে চায়নার বেসামরিক অসহায় নাগরিকদের উপর। এই ঐতিহাসিক পটভূমিতে দাঁড়িয়ে আছে পার্ল এস বাকের অন্যতম জনপ্রিয় উপন্যাস “ড্রাগন সিড”। “ড্রাগন সিড” নানকিং নগরীর বাইরের একটি গ্রামের সচ্ছল চাষী পরিবারের গল্প। যুদ্ধের দীর্ঘ বছরগুলোতে নগর জীবনের জটিলতা বিবর্জিত গ্রামীণ জীবন কিভাবে আমূল পালটে যায় তার নিবিড় বর্ণনা “ড্রাগন সিড”। নিরক্ষর চাষী লিং তান, স্ত্রী লিং সাও, তিন পুত্র, পুত্র বধূ, দুই কন্যাকে কেন্দ্র করে আবর্তিত হয় ঘটনা। জামাতা উ লিয়েন নানকিং নগরের সচ্ছল ব্যাবসায়ী। যুদ্ধের দামামা বেজে উঠলে বিদেশী পণ্য রাখার দোষে ছাত্ররা তার দোকান ধ্বংস করে। প্রিয় নগরী নানকিং লাশের শহরে পরিনত হোলেও সে তার ব্যবসা চালিয়ে যাবার জন্য বদ্ধ পরিকর থাকে। এই মহৎ সিদ্ধান্তে সে মনে মনে নিজেকে সেই ছাত্রদের চাইতেও বড় দেশ প্রেমিক ভেবে আত্নপ্রসাদ লাভ করে। উ লিয়েনের শ্বশুর বাড়ির লোকেরা অর্থাৎ লিং তানের পরিবার গোপনে গ্রাম বাসীকে নিয়ে জাপানী সেনার বিরুদ্ধে প্রতিরোধ গড়ে তুলতে থাকে। উ লিয়েনের বৃদ্ধ ধর্ষিতা মায়ের শেষকৃত্য সম্পন্ন করেন লিং তানের পরিবার। মায়ের ধর্ষণের খবর তার অজানা থাকে কিন্তু কৃতজ্ঞতাবশত উ লিয়েন তাঁদের খবর জাপানী সেনা শাসকদের কাছে গোপন রাখে। গল্পের অন্যতম শক্তিশালী চরিত্র জেড, আরেকটি উজ্জ্বল চরিত্র মেজ পুত্র লাও অরের স্ত্রী সে। নারী চরিত্র হিসেবে তার সৌন্দর্যের গুণে সে অসাধারণ নয়, সে অনন্য তার আকাঙ্খায়, মননে এবং প্রজ্ঞায়। গ্রামে ছাত্ররা জাপানী সেনাদের উদরপূর্তি না করে মাঠের ফসল জ্বালিয়ে দিতে বললে গ্রামবাসীর মধ্যে সবার আগে এগিয়ে আসে জেড। কোন মেয়েলী আত্নরতিতে আক্রান্ত না হয়ে সে তার মাথার লম্বা কাল চুল কেটে ফেলতে পারে একটা বই কেনার আশায়। মুক্তাঞ্চলে গিয়ে সে যুদ্ধবিদ্যায় প্রশিক্ষণ নিতে চায়, পড়াশোনা চালিয়ে যেতে চায়। বিবাহিত হওয়া সত্ত্বেও সে স্বামী লাও অরের কাছে থাকে আপাদমস্তক রহস্য। তার উপস্থিতি দিয়ে সে যেন পাঠককে জানান দিতে চায় শরীরের ভেতরে তার একটা মন, একটা সচল মস্তিষ্ক আছে এবং তা বিয়ের সাথে উপরি হিসেবে পাওয়া যায় না, অর্জন করতে হয়। যুদ্ধের প্রাথমিক ভয়াবহতা কেটে যাবার পর লিং তানের পরিবার গোপনে জাপানী সেনাদের প্রতিরোধ করতে সংকল্পবদ্ধ হয়। তিন ছেলে পাহাড়ে আত্নগোপন করে, প্রশিক্ষিত হয়। তারা ফাঁদ পাতে, শত্রুর উদরপূর্তিতে যেন গবাদি পশু, পুকুরের মাছ, মাঠের ফসল না যায় তার জন্য তারা সেগুলো মেরে ফেলে, প্রয়োজন মত বিষ মেশায়। নিজের বাড়িতে গোপন কুঠুরি গড়ে তুলে নারী, শিশু ও অস্ত্র লুকিয়ে রাখে।\nপ্রয়োজন মত ছদ্মবেশ নিয়ে শহরে যায়, খবর সংগ্রহ করে আবার ফিরেও আসে। নারীরাও শেখে শত্রুর চোখকে ফাঁকি দিতে। সাধারণ চাষী পরিবারের তিন ছেলে পরিণত হয় দক্ষ গেরিলা যোদ্ধায়। কিন্তু এত করেও শেষ কূল রক্ষা হয় না। যুদ্ধের দীর্ঘ পাঁচটি বছর বদলে দেয় সবাইকে। অসম্ভব আশাবাদী লিং তান অন্তরাত্মায় একজন খাঁটি সৃষ্টিশীল কৃষক। মায়ের মত মমতায়, আশাবাদ নিয়ে সে মাঠে ফসল ফলায়। তার কাছে তার পুত্রত্রয় তার নিজের প্রতচ্ছবি। তাই সে যখন দেখে তার ছেলেরা নির্বিকার চিত্তে মানুষ খুন করতে পারছে সে আমূল কেঁপে ওঠে। বোধয় সে তাঁদের আর খুনি জাপানী সেনাদের মধ্যে পার্থক্য করতে পারেন না। আন্তর্জাতিক সেফটি জোন থেকে ফিরে আসে স্ত্রী লিং সাও। বড় ছেলে প্রথম স্ত্রীর শোক ভুলে আরেক অসহায় নারীকে স্ত্রী হিসেবে পান, ছোট মেয়ে পানসিয়ান মিশনারি স্কুলে নিরাপদে, জেড জন্ম দিতে যাচ্ছে ২য় সন্তান, জাপানী সেনার দ্বারা ধর্ষিত কিশোর পুত্র লাও সান তরুন যুদ্ধবাজ বিদ্রোহী নেতায় পরিনত হয়েছে। আবার ভরে ওঠে লিং তানের পরিবার কিন্তু তবুও হতাশায় আক্রান্ত হন তিনি। মাটির মায়া, পরিবার, পুত্র, কন্যার মায়া কিছুই আর তার মনে আশার সঞ্চার করতে পারে না। বুদ্ধিমান পুত্র লাও অর তাকে মিথ্যা আশা দিতে চান না। তার বাস্তব জ্ঞান দিয়ে সে বোঝে চায়নার হতভাগ্য মানুষের সম্বল তারা নিজেরাই। কোন আন্তর্জাতিক মহলই তাদের সহায়তায় এগিয়ে আসবেনা। ছদ্মবেশে পিতা পুত্র নানকিং নগরে খবর আনতে গেলে আন্তর্জাতিক সাহায্যের গুজব শুনে লিং তান অনাবশ্যক খুশি হয়ে উঠলে লাও অর তার ভুল ভাঙ্গায় না। সে বোঝে যুদ্ধের এই ভয়াবহ বছরগুলোতে তার বৃদ্ধ পিতাকে বাঁচিয়ে রাখতে পারে কেবল আশা।\nআইরিশ চ্যাঙ এর বর্ণনা অনুযায়ী নানকিং-এ যা ঘটেছিল:\nআইরিশ চ্যাঙ এর নানকিং হত্যাযজ্ঞের উপর লিখিত গবেষণা ধর্মী বই “দি রেপ অব নানকিং” এ বলেছেন শুধুমাত্র নিহতদের সংখ্যা ব্যাবহার করলে দি রেপ অব নানকিং অবশ্যই ছাপিয়ে যাবে যুগে যুগে ইতিহাসে যেসব বর্বরতম হত্যাকাণ্ড সংঘটিত হয়েছে তাদের অনেকগুলিকে। জাপানীরা হাসতে-খেলতে পেরিয়ে গিয়েছিল কার্থেজ নগরীতে রোমানদের কৃত রেকর্ডকে, যেখানে খুন হয়েছিল ১৫০,০০০ কার্থেজ বাসী, স্প্যানীশ ইনক্যুইজিশনের কালে খ্রীস্টান বাহিনীর হাতে, এবং এমনকি তৈমুর লং-এর পৈশাচিকতা যা সংঘটিত করেছিল ভারতের রাজধানী দিল্লী নগরীতে ১৩৯৮ সালে, যেখানে সে নির্বিচারে নিষ্ঠুরভাবে হত্যা করেছিল ১০০,০০০ বন্দীকে, কিংবা সিরিয়ায় যে দুটি সুউচ্চ স্তম্ভ সে তৈরী করেছিল মানুষের মাথার খুলি দিয়ে ১৪০০ ও ১৪০১ সালে- এগুলোর সবকটিকে পিছনে ফেলেছে জাপানীদের নানকিং হত্যাযজ্ঞ। সুজান ব্রাউনমিলার, যিনি Against Our Will Men, Women and Rape গ্রন্থের লেখিকা তিনি দৃঢ়ভাবে বিশ্বাস করেন যে, দি রেপ অফ নানকিং ছিল যুদ্ধকালীন ধর্ষণ কাণ্ডের সম্ভবত একক জঘন্য দৃষ্টান্ত, যা চাপিয়ে দেয়া হয়েছিল বেসামরিক জনগণের উপর, এবং যেটির একমাত্র ব্যতিক্রম হলো বাঙ্গালি-নারীদের সঙ্গে পাকিস্তানী সৈনিকরা যেসব অপকর্ম করেছিল ১৯৭১ সালে, সেইটা। নানকিং নগরীতে তখন ধর্ষিত হওয়াটা ছিল খুবি সহজ। ধনী গরীব ও বয়স নির্বিশেষে সকল নানকিং নারীকেই জাপানীরা ধর্ষণ করেছে। চাষী বৌ, ছাত্র, শিক্ষক, বাবু ও শ্রমিক শ্রেণী পেশার নারী, YMCAর কর্মচারীদের বউ-মেয়ে, বিশ্ববিদ্যালয়ের অধ্যাপকদের পরিবারভুক্ত নারী, এমনকি বৌদ্ধ সন্ন্যাসিনীও রেহাই পানি, যাদের অনেকেই গণধর্ষণ ও খুনের শিকারও হয়েছে। বৃদ্ধ বয়স নিয়ে কোন মাথা ব্যাথা ছিল না জাপানীদের। হাসপাতালের প্রবীণা মেট্রন, দাদী, দাদীর-মা, এমন বর্গের মহিলারাও ধর্ষণের শিকার হয়েছে বারবার। বৃদ্ধা নারীদের সাথে জাপানীরা যে ধরনের আচরন করেছে সেটা যদি শোচনীয়ভাবে ভয়ঙ্কর হয় তাহলে বালিকা বা কিশোরী মেয়েদের সঙ্গে তাঁদের আচরন ছিল অচিন্তনীয়ভাবে ভয়ঙ্কর। ছোট ছোট বালিকাদের এমন নিষ্ঠুরতার সঙ্গে ধর্ষণ করা হয়েছে যে, তাঁদের অনেকেই পরবর্তীতে হাঁটতে পারেনি সপ্তাহের পর সপ্তাহ ধরে। অনেককে সার্জিক্যাল চিকিৎসা দিতে হয়েছিল, তাঁদের অনেকের মৃত্যুও ঘটেছে। চীনা প্রত্যক্ষদর্শী সাক্ষীরা বলেছে, জাপানী সেনারা রাস্তায় ফেলে ধর্ষণ করেছে দশ বছরেরও কম বয়েসী বালিকাদের, এবং তারপর তাদেরকে দুটুকরো করে ফেলেছে তরবারির এক কোপে। কিছু কিছু ঘটনায় দেখা গেছে জাপানীরা বহু বালিকার যোনিপথ আরও চিরে ফাঁক করে নিয়েছিল যাতে করে তাদের ধর্ষণ অধিকতর কার্যকরভাবে সম্পাদিত হয়। অন্যান্য মেয়েরা সম্পূর্ণ উলঙ্গ অবস্থায় বাঁধা ছিল চেয়রে, বিছানায় অথবা খুঁটির সঙ্গে দুপা ফাঁক করে এমন যৌন আসন ভঙ্গিমায় যথাস্থানে নিবদ্ধ অবস্থায় যেন ধর্ষণ সম্পাদন করা সহজ ও আরামদায়ক হয়। এদের অনেকেই এত নির্যাতন সহ্য করেবেঁচে থাকতে পারেনি। প্রত্যক্ষদর্শী চীনা সাক্ষীরা এগারো বছর বয়েসী এক চীনা বালিকার দেহের বর্ণনা দিয়ে বলেছেন যে, ঐ মেয়েটি শেষ পর্যন্ত মারা গিয়েছিল তাকে একটানা ভাবে দুদিন ধর্ষণ করার ফলে।ঐ সাক্ষীরা বলছেন, “বালিকাটির দুপায়ের মাঝখানটা ছিল রক্তজমাট বাঁধা, ফোলা ফোলা ও ফাটিয়ে ফেলা অবস্থায় যা এমন একটি ভয়ঙ্কর বীভৎস ঘৃণ্য দৃশ্যের সৃষ্টি করেছিল যার দিকে সরাসরি দৃষ্টিপাত করা ছিল যে কোন ব্যক্তির পক্ষে অত্যন্ত কঠিন।” জাপানী সৈনিকদের আমোদ প্রমোদের সম্ভবত সবচেয়ে বর্বর পদ্ধতি ছিল মেয়েদের যোনিতে বর্শা বিদ্ধ করা। নানকিংএর রাস্তায় রাস্তায় যেসব নারীর মৃত দেহ পড়ে থকতো তাদের পা দুটো থাকতো ফাঁক করে ছড়ানো, তাদের গুহ্যদ্বারে বিদ্ধ করা থাকতো গাছের ডাল, শাখা প্রশাখা, ইক্ষুদণ্ড, বাঁশ, নানারকম আগাছা ইত্যাদি দ্রব্য। একটা অত্যন্ত যন্ত্রণাদায়ক, দেহমন অসাড় করে দেয়ার মতো ব্যাপার যে, জাপানীরা নানকিংয়ের চীনা নারীদের যন্ত্রণা দেওয়ার জন্য ব্যাবহার করেছে ভিন্নতর এমন কিছু জিনিসপত্র যা তার জন্য আদৌ নিদৃষ্ট করা হয়নি। উদাহরণস্বরূপ, ধর্ষণের শিকার হয়েছে এমন এক নারীকে দেখা গেল সে পড়ে রয়েছে প্রকাশ্য রাস্তায়, যার যোনি পথে জাপানী ধর্ষক সৈনিকটি ঢুকিয়ে দিয়েছে একটি বীয়ারের বোতল, এবং শেষ পর্যন্ত তাকে সে ছড়ে গেছে গুলি করে তাকে হত্যা করে। অপর একটি ধর্ষিতা নারীকে দেখা গেছে যার যোনি পথে ঢুকিয়ে দেয়া ছিল একটি গলফ স্টিক। এবং ২২শে ডিসেম্বর টম জিং গেটের নিকটবর্তী এক এলাকায় জাপানী সৈনিকরা এক নাপিতের স্ত্রীকে ধর্ষণ করে এবং তারপর তার যোনিপথে ঢুকিয়ে দেয় একটি বড় আকারের পটকা, আর সেটার বিস্ফোরণে মৃত্যু ঘটে ঐ স্ত্রীলোকটির। জাপানীদের লালসার শিকার শুধুমাত্র যে নরীরাই ছিল তা নয়। চীনা পুরুষদের উপরও তারা চালাতো পুংমৈথুন, চীনাদেরকে বাধ্য করতো নানারকম বীভৎস ও ঘৃণ্য বিকৃত যৌনকর্ম চালাতে হাস্যকৌতুকরত জাপানী সৈনিকদের সম্মুখে। মনে হয় নানকিং নগরীতে জাপানীরা যেসব মানবিক অধঃপতন ও বিকৃতির সামর্থ্য দেখিয়েছে তার কোন সীমা পরিসীমা নেই। হত্যাকর্মের একঘেয়েমি কাটিয়ে তোলার জন্য কিছু জাপানী সৈনিক উদ্ভাবন করেছিল কিলিং কনটেস্ট তথা হত্যা প্রতিযোগিতা, তেমনি মাত্রাতিরিক্ত ধর্ষণ কর্মের একঘেয়েমি কাটিয়ে ওঠার জন্য তাদের আরেকদল উদ্ভাবন করেছিল ধর্ষণের খেলা। মানবিকতার এমন বিপর্যয়ের কারনেই হয়তো নানকিং নগরের পতনের ঘটনাটাই ইতিহাসে দি রেপ অফ নানকিং বা নানকিংয়ের ধর্ষণ হিসেবে পরিচিত।\nযুদ্ধ বিষয়ক আইনে নারীর প্রতি সহিংসতাঃ\nযুদ্ধকালে নারীর প্রতি সহিংসতাকে সু্র্নিদৃষ্টভাবে যুদ্ধাপরাধ ও মানবতার বিরুদ্ধে অপরাধ হিসেবে আইনে স্বীকৃতি দেয়া হয় গত শতকের নব্বইয়ের দশকে। তার আগে বিভিন্ন আন্তর্জাতিক আইনে এ বিষয়ে সুস্পষ্ট কোন দিক নির্দেশনা ছিলো না। নারীর প্রতি যুদ্ধকালের সহিংসতা ঐতিহাসিকভাবে উপেক্ষিত একটি বিষয়। পুরুষতান্ত্রিক সমাজে নারী হোল পুরুষের সম্পত্তি। ফলে ব্যক্তি নারীর শরীর ও মনের উপর ঘটা নৃশংসতা হয়ে পড়ে গৌণ। মুখ্য হয়ে ওঠে পরিবারের ইজ্জত ও সন্মানহানির বিষয়। সনাতন যুদ্ধ বিষয়ক আইনগুলোতে এই ভাবধারা প্রতিফলিত হয়েছে। ১৯০৭ সালে হেগ কনভেনশন এবং ১৯৪৯ সালের জনেভা কনভেনশন সমূহে নারীর প্রতি লিঙ্গ ভিত্তিক সহিংসতা পরিবারের সন্মান ও মর্যাদার সাথে যুক্ত ছিল। অর্থাৎ আইনেও ধর্ষণের নির্যাতনমূলক নৃশংস চেহারাটি যুদ্ধাপরাধ হিসেবে বিবেচিত হয়নি বরং পরিবারের সন্মান বোধটাই তাতে মুখ্য হয়ে পড়ে। ১৯৯৮ সালে রোম সংবিধিতে একটি স্থায়ী আন্তর্জাতিক ফৌজদারি আদালত প্রতিষ্ঠার কথা বলা হয়। এই আদালতে বিচার্য অপরাধগুলোর মধ্যে ধর্ষণ, জোরপূর্বক পতিতাবৃত্তি ও গর্ভধারণে বাধ্য করা, জোর পূর্বক বন্ধ্যাকরণ ইত্যাদি যৌন সহিংসতাকে সুস্পষ্টভাবে যুদ্ধাপরাধ ও মানবতার বিরুদ্ধে অপরাধ হিসেবে ইতিহাসে প্রথমবারের মতো স্বীকৃতি দেয়া হয়। ধর্ষণ ও অন্যান্য যৌন নির্যাতন শতাব্দীর পর শতাব্দী ধরে যুদ্ধের প্রথানুযায়ী নিষিদ্ধ করা হয়েছে। উনিশ শতকের শেষার্ধে যখন আন্তর্জাতিক যুদ্ধ বিষয়ক আইন বিধিবদ্ধ চেহারা নিতে শুরু করে তখন ধর্ষণ যুদ্ধাপরাধ হিসবে পরোক্ষভাবে ও সুস্পষ্টভাবে নিষিদ্ধ। ১৯৩৭ সাল নাগাদ ধর্ষণ যুদ্ধ বিষয়ক আইন ও প্রথা অনুযায়ী যুদ্ধাপরাধ হিসেবে স্বীকৃত হয় এবং সেনা কমান্ডারদের সুর্নিদৃষ্ট দায়িত্ব ছিল নারীর প্রতি সহিংসতা প্রতিরোধ করার।\nচরিত্রগুলোর নির্যাতনের অভিজ্ঞতাঃ\nউপন্যসে ধর্ষিত উ লিয়েনের বৃদ্ধা মা, লিং তানের বেয়ান একটি প্রান্তীয় চরিত্র। বর্ণনা অনুযায়ী তিনি চলতে ফিরতে অক্ষম এমন স্থূলদেহী, এবং বৃদ্ধা। অর্থাৎ তারুণ্য এবং ক্ষীণদেহী হবার আদর্শ সৌন্দর্যের যে মাপকঠি নারীর জন্য পুঁজিবাদী পুরুষতান্ত্রিক সমাজে বর্তমান সেই মাপকাঠিতে তিনি একেবারে নীচের দিকে অবস্থিত। এই কারণেই তার ধর্ষন যতটা না মর্মান্তিক তার চাইতে বেশি নানকিং এ আদর্শ রূপবতী নারীদের সাথে কি হয়েছে তার ইঙ্গিতবাহী হিসেবে কাজ করে। একবার কল্পনা করি মূল নারী চরিত্র জেড ধর্ষণের শিকার হয়েছে। যে তরুণী, রূপবতী এবং একইসাথে বুদ্ধিমতী অর্থাৎ পুরুষের চাহিদার মাপকাঠিতে যিনি উপরের দিকে আছেন। তার ধর্ষণের নৃশংস অভিজ্ঞতা পাঠককে এমন জটিল এবং নারী বিদ্বেষী বাস্তবতার মুখোমুখি করতো যা আমার অনুমানে বইটিকে হয়তো এতটা জনপ্রিয়তা দিত না। পাঠক মন এক জটিল মনস্তাত্ত্বিক বিপর্যয়ের মুখোমুখি হতে পারতেন যার ভার কেবল ধর্ষণের শিকার এবং তার নিকটজনেরাই অনুমান করতে পারেন। নানকিং-এর ইতিহাসের একজন নিবিষ্ট পাঠক হিসেবে পার্ল এস. বকের কাছে আমি ঠিক এটাই আশা করেছিলাম। আমি আশা করেছিলাম তিনি নানকিং-এ ধর্ষিত, নির্যাতিত নারীদের ইতিহাসের কবর খুঁড়ে পুনর্জীবন দান করবেন, তাদের দাঁড় করাবেন বিশ্ব বিবেকের সামনে যারা যুদ্ধে ধর্ষিত নারীকে আজো কোন সুবিচার দিতে ব্যর্থ হয়েছে।\nলিং তান আর লিং সাও এর বড় পুত্র লাও তার স্ত্রী অর্কিডও ধর্ষণের শিকার হন। তিনি তার শাশুড়ির সথে বাচ্চাদের নিয়ে নানকিং শহরের ভেতরে আন্তর্জাতিক সেফটি জোনে আশ্রয় নেন। তিনি অতি সাধারণ এক গ্রামীণ নারীর প্রতিচ্ছবি, জেডের তুলনায় প্রায় কাণ্ডজ্ঞানহীন। এর প্রমাণ পাওয়া গেল যখন দশদ্রোহী উ লিয়েনের সচ্ছলতার খবর শুনে ভাবলেন দেশে শান্তি ফিরে এসেছে, মিথ্যাই তাদের সেফটি জোনে আটকে রাখা হয়েছে। এক সকালে তিনি গ্রামের সকলের সাথে দেখা করবেন ভেবে সেফটি জোন থকে গোপনে বেরিয়ে আসলেন। পরিনতিতে তিনি জাপানী সেনার দ্বারা গণ ধর্ষণের শিকার হলেন। আলবার্তো মোরাভিয়ার “টু উইমেন” এর একটি দৃশ্য মনে পড়ে আমার। মা এবং কন্যা যুদ্ধের পুরো সময়টা গ্রামে নিরাপদেই পার করেন। কিন্তু শেষ দিনে নিজের দেশের সেনার দ্বারাই ধর্ষণের শিকার হন। মনে পড়ে মা ধর্ষণের যন্ত্রণায় অচেতন হয়ে পরেন, কিন্তু জ্ঞান ফিরলে তিনি করুন কষ্টে উপলব্ধি করেন দুর্ভগ্যবশত তার কন্যা ধর্ষণের সময় জ্ঞান হারায়নি। অর্কিডের মৃত্যু দৃশ্যটাও ঠিক তেমন করুন। পার্ল এস. বাক একজন সদয় লেখক তাই অর্কিডকে ধর্ষণের নির্যাতন কেবল একবারই সহ্য করতে হয়। তারপর তার মৃত্যু ঘটে।\nসুজান ব্রাউনমিলার তাঁর “এগেইনস্ট আওয়ার উইল, মেন ওইমেন অ্যান্ড রেপ” বইতে বলেছেন “আমার বিশ্বাস প্রাগৈতিহাসিক সময় থেকে আজ পর্যন্ত ধর্ষণ একটা সূক্ষ ভূমিকা পালন করেছে। এটা সচেতনভাবে ত্রাস সৃষ্টির প্রক্রিয়া যার মাধ্যমে পুরুষ সকল নারীকে একটা আতঙ্কের মধ্যে রাখে…” আইরিশ চ্যাঙ এর বর্ণনা অনুযায়ী নানকিং-এ বেসামরিক নাগরিক, বিশেষ করে নারী এবং কন্যা শিশুর উপর যে নৃশংস যৌন নির্যাতন করা হয় তার একাংশ ভয়াবহতাও ড্রাগন সিডে পাওয়া যায় না। কিন্তু নারী পাঠক হিসেবে ধর্ষণের আতঙ্ক ঠিকি আমার মনে নতুন করে হানা দেয়। আমি মনে করি এটা যতটা না পার্ল এস বাকের লেখনীর গুন তারচেয়ে বেশি নারী হিসেবে আমার সাংস্কৃতিক নির্মাণ।\nআরিশ চ্যাঙ এর বর্ণনা অনুযায়ী সংখ্যায় অল্প হলেও নানকিং এর কিছু নারী নিতান্তই উপস্থিত বুদ্ধির জোরে জাপানী সেনার নৃশংস যৌন নির্যাতন থেকে মুক্তি পান। গ্রামের অনেক নারীই মাটির নীচে গর্তে লুকিয়ে থাকেন, লাশ ভর্তি গর্তে মৃতের মত পড়ে থাকার ভান করেন, চোখে-মুখে কালি ঝুলি মেখে বৃদ্ধা, রোগাক্রান্তের ভান করেন, মানুষের ভিড়ে লুকিয়ে চলা ফেরা করার দক্ষতা ইত্যাদি বিভিন্ন উপায়ে তারা জাপনী সেনার চোখ ফাঁকি দিতে পারেন। বাকের “ড্রাগন সিড” উপন্যাসটিকে অনেকে সেই বুদ্ধির জোরে বেঁচে যাওয়া মানুষদের গল্প বলতে পারেন, অন্তত জেড আর তার সন্তানের গল্প এমনই। কিন্তু লি শৌইং নামের নারীরাও চায়নাতে আছেন যিনি জাপানী সেনার ধর্ষণ চেষ্টায় অসীম সাহসিকতায় বাঁধা দিয়ে নিজের শরীরে সাইত্রিশটি বেয়োনেটের খোঁচা খেয়েছিলেন এবং তিনি শেষ পর্যন্ত বেঁচে ছিলেন এবং শক্ত সমর্থ ছিলেন। নানকিং-এর একজন স্কুল শিক্ষিকা নিজে গুলি খেয়ে মরার আগে পাঁচজন জাপানী সৈনিককে গুলি করে হত্যা করেছিলেন। নানকিং-এর “অন্যরকম” গল্পই যদি পার্ল এস বাকে বলতে চান তবে তার কাছে আমি চায়নার এমন নারীর গল্পও শুনতে চাই।\nলিং তানের সর্ব কনিষ্ঠ কিশোর পুত্র লাও সান জাপানী সেনার দ্বারা গণ ধর্ষণের শিকার হন। পুরুষ পুরুষকেও ধর্ষণ করে। কিন্তু বেশিরভাগ সময় এই ঘটনাগুলোকে যতটা না সহিংসতা তার চাইতে বেশি দেখা হয় সমকামীদের “বিকৃত” যৌনতার বহিঃপ্রকাশ হিসেবে। আমেরিকান নারীবাদী আন্দ্রিয়া ডরকিনের মতে “বিশেষভাবে ছেলেদের প্রকৃত, সুপ্ত, অভিক্ষিপ্ত অথবা আশঙ্কিত যৌন হয়রানীর সমকামভীত উদ্ধৃতি একটা গুরুত্বপূর্ণ সত্যকে ঘোলাটে করে পুরুষ আধিপত্য বজায় রাখেঃ পুরুষের যৌন আগ্রাসন পুরুষের যৌনতার ঐক্যবদ্ধকারী বিষয়ানুগ (থিমাটিক) ও আচরনগত বাস্তবতা; এটা সমকামি পুরুষের সাথে বিষমকামি পুরুষের বা বিষমকামি পুরুষের সাথে সমকামি পুরুষের পার্থক্য করেনা।” অর্থাৎ যুদ্ধ বা তথাকথিত শান্তির সময়ে ছেলে, কিশোর, যুবার বিরুদ্ধে পুরুষের যৌন নির্যাতন সমকামীদের যৌন নির্যাতন হিসেবে নয় বরং দেখা উচিত পুরুষের যৌনতার অন্তর্গত সহিংসতার বহিঃপ্রকাশ হিসেবে। জাপানী সেনারা সমকামী বলেই লাও সানের মত পুরুষদের ধর্ষণ করে এমন নিশ্চিতভাবে বলা যায়না। একই সাথে পুরুষ কর্তৃক পুরুষের ধর্ষণের ঘটনা শ্রেণী হিসেবে নারী যে পুরুষের অব্যাহত যৌন নির্যাতন, ধর্ষণের প্রধান লক্ষ্য সে সত্য লুকাতে ব্যাবহার হতে দেয়া যাবে না।\nলাও সান “ড্রাগন সিড” উপন্যাসের অন্যতম প্রধান চরিত্র। জাপানী সেনার দ্বারা তার ধর্ষণের ঘটনা গল্পের একটা গুরুত্বপূর্ণ বাঁক। লিং তানের পরিবারের ভাগ্যাকাশে যেন সত্যিকার অন্ধকার নেমে আসে এই ঘটনার পরে। গল্পের এই অংশে এসেই পাঠক হিসেবে আমি যেন প্রথমবারের মত উপলব্ধি করতে পারি নানকিং-এ ঠিক কি ধরনের মানবিক বিপর্যয় দেখা গিয়েছে। অর্থাৎ পরিবারের পুত্র সন্তান যখন আক্রান্ত হন তখনি কেবল ঘটনার ভয়াবহতা আমাদের স্পর্শ করে। ধর্ষিত লাও সান যখন রাতের অন্ধকারে পাহাড়ে চলে যেতে চান এক হৃদয় বিদারক দৃশ্যের অবতারণা ঘটে। “একটি ছিপছিপে ছেলে একা রাতের অন্ধকারে খুঁড়িয়ে খুঁড়িয়ে পাহাড়ের দিকে চলেছে-” যন্ত্রণাগ্রস্ত পিতা, ভাইয়ের সাথে সাথে পাঠকের মনও সেই ধর্ষিত কিশোরকে অনুসরন করতে থাকে। ডরকিনের অনুমানের প্রতিফলন দেখতে পাই কি এখানে? “…ছেলেদের যৌন হয়রানী একটা নৃশংস অপরাধ হিসেবে দেখা হয় তার মূল কারণ মেয়েদের জীবনের মূল্যের চেয়ে ছেলেদের জীবনের মূল্য অনেক উপরে…”\n“…যেখানে শ্রেণী হিসেবে নারীকে সবসময় যৌন নিপীড়নের জন্য উদ্দেশ্য করা হয়, ছেলে এবং পুরুষকে বিশেষভাবে পুরুষের ক্রমোচ্চ শ্রেণীতে, তাদের অবমূল্যায়িত অবস্থানের জন্য লক্ষ্য করা হয়। কৈশোর, দারিদ্র, জাত (বর্ণ) হোল বিশেষ বৈশিষ্ট্য যা পুরুষকে অন্য পুরুষের সাম্ভব্য শিকার হিসেবে লক্ষ্য করে। কৈশোর পুরুষকে লক্ষ্য হতে কাজ করে কারন একজন কিশোর এখনো পুরোপুরি নারী এবং শিশু থেকে বিচ্ছিন্ন হয়নি। যৌন আগ্রাসনের অভিজ্ঞতা প্রারম্ভিক; ছেলেটা নির্যাতনকারীর আগ্রাসন উল্লঙ্ঘন করেতে পারে, শুষে নিতে পারে এবং অন্যের বিরুদ্ধে ব্যাবহার করতে পারে। ছেলেরা যাদের এই অভিজ্ঞতা আছে তারা তবুও পুরুষ হিসেবে বেড়ে ওঠে, যারা প্রাপ্ত বয়স্ক পুরুষের বিশেষ যৌন অধিকার রক্ষা করে, সেই বিশেষ অধিকারের অপব্যাবহার যে পরিণামই আনুক না কেন। শিকারিতে পরিণত হয়ে এই পুরুষেরা নিজেদের শিকারে পরিণত হওয়া থেকে এমনকি শিকার হবার স্মৃতি থেকে নিজেদের রক্ষা করে।”\nডরকিনের লেখার উদ্ধৃত অংশটুকু থেকে আমরা লাও সানের চরিত্র ব্যাখ্যা করতে পারি। পিতা এবং ভাইয়েরা বাড়ির সব নারীদের লুকিয়ে ফেলতে সমর্থ হয়, লাও সানকে তারা সরল বিশ্বাসে তাদের সামনেই রাখেন। লাও সানের অসামান্য রুপ এবং বয়স যার কারনে সে সকলের প্রিয় এবং স্নেহের পাত্র, তা তাকে তার পিতা এবং ভাইয়ের মত “পুরুষ” হিসেবে পরিচিতি দিতে ব্যর্থ হয়। নারী সুলভ সৌন্দর্য এবং বয়সের কারনে সে পুরুষের ক্ষমতার মাপ কাঠিতে নীচের দিকে অবস্থিত, আর “শত্রু জাত” অর্থাৎ চীনা হিসেবে জাপানীদের কাছে তার মর্যাদাতো একদফা আগে থেকেই অধপতিত! জাপানী সেনারা কোন নারীর খোঁজ না পেয়ে ক্রোধে উন্মত্ত অবস্থায় ধর্ষণ করে লাও সানকে। কিশোর লাও সান ধর্ষণের পরে পাহাড়ে পালান। বাবা লিং তান তাকে অনুনয় করেন যেন সে এমন কোন ডাকাত দলে যোগ না দেন যারা অসহায় গ্রামবাসী নির্যাতন করে বরং এমন কোন দলে যেন সে যোগ দেয় যারা শত্রুর বিরুদ্ধে লড়ে। সে তাই করে, দুর্ধর্ষ তরুন যোদ্ধায় পরিনত হয় লাও সান। ভয় জাগানো নৃশংস নির্লিপ্ততায় সে শত্রু খতম করে, বর্ণনা পড়ে মনে হয় নৃশংসতার সাথে মানুষ খুন করে সে এক রকম তৃপ্তি লাভ করে। লিং তানের অহিংস মনোভাবের প্রেক্ষিতে লাও সানের নৃশংসতা মানবিক অধঃপতনের মত উপস্থাপিত হয়। কিন্তু পাঠকের মনে অসহায় কিশোর লাও সানের ধর্ষণের স্মৃতি তার আচরণের বৈধতা অর্জন করে। অর্থাৎ শেষপর্যন্ত লাও সান পুরুষালী সহিংসতার ধারক ও বাহকেই পরিনত হন, যে সহিংসতা সে ব্যাবহার করতে পারে ধর্ষক জাপানী সেনার বিরুদ্ধে যা ধর্ষিত নারীর জন্য কখনই পথ হিসেবে খোলা থাকে না। শত্রু সেনার বিরুদ্ধে সহিংসতা ব্যাবহার করার মধ্যে দিয়ে লাও সান কৈশোরের অসহায়ত্বের স্মৃতি থেকে মুক্তি পায়। ধর্ষণের দুর্বিষহ মানসিক যন্ত্রণা সে অতিক্রম করতে পারে শত্রুর বিরুদ্ধে অস্ত্র ধরে, শিকার থেকে শিকারি হবার পথ অতিক্রম করে। বলা বাহুল্য উপন্যাসে, বাস্তব জীবনে কোথাও বেশিরভাগ নারীর জন্যই এমন কোন পথ খোলা থাকেনা। পুরুষ চরিত্র বলেই হয়তো তাকে যোদ্ধার ভুমিকায় দেখি, ধর্ষিতা নারী চরিত্রের জন্য একমাত্র উপযুক্ত পরিনতি হয়তো মৃত্যুই! পার্ল এস বাকও ব্যতিক্রম হতে পারলেন না।\nবাস্তব, কল্পিত বা যে কোন যৌন নির্যাতনের অভিজ্ঞতাকে বিন্দু মাত্র খেলো না করে বলতে চাই, জাপানী সেনার দ্বারা ধর্ষণের ঘটনা চরিত্র হিসেবে লাও সানের বিকাশের একটি স্তর হিসেবে দেখতে চাই আমি। ধর্ষিত ও ধর্ষিতার জটিল, দুর্বিষহ, বহুমাত্রিক মানসিক সংঘাত প্রথমবারের মত একটি কাল্পনিক চরিত্রের মধ্যে দিয়ে আমার চোখের সামনে ফুটে উঠবে এমন আকাঙ্খা ছিল আমার পার্ল এস. বাকের কাছে। ভেবেছিলাম প্রতিদিন লক্ষ লক্ষ নারী, শিশু যৌন নির্যাতনের শিকার হয়ে জীবন চালিয়ে নিয়ে যাবার যে শক্তি পান তার শুরুটা একটা চরিত্রের ভেতর থেকে দেখবো আমি। কিন্তু দুঃখজনক হলেও সত্য লাও সানকে এত উজ্জ্বল, প্রজ্ঞাময় চরিত্র হিসেবে পাই না। চরিত্রের বিকাশে, ঔজ্জ্বল্যে কোনভাবেই লাও সান জেডকেও নিষ্প্রভ করতে পারে না। বাকের লেখনীর একটা স্বতঃস্ফূর্ত স্নিগ্ধতা আমাকে মুগ্ধ করে। তার উপন্যাসের চরিত্রের ভেতরে চলতে থাকা জটিল সংঘাত তার লেখার স্নিগ্ধতা কি নষ্ট করতো? কিন্তু এর উত্তরে আমার তার “মা” উপন্যাসের প্রধান নারী চরিত্রকে মনে পরে, বিয়ের বাইরে গর্ভধারণের শাস্তির আতঙ্কে তিনি বিষ খেয়ে নিজের ভ্রুন নষ্ট করেন। বর্ণনায় পাই, শরীর মন কেঁপে ওঠার মত শারীরিক যন্ত্রণা মা সহ্য করেন সম্পূর্ণ একা। বাক কি পারতেন না ধর্ষিতা নারী, শিশুর ভেতরে চলতে থাকা বহুমাত্রিক দ্বন্দ্ব সংঘাতের চিত্র উন্মোচন করতে?\nউপন্যাসের শেষের দিকে একটি নতুন নারী চরিত্রের আবির্ভাব ঘটে। মায়েলি যেন মাটি ফুঁড়ে আবির্ভূত হয় লাও সানের মত দুর্বল চরিত্রকে উদ্ধার করতে। পাঠক হিসেবে উপন্যাসের এই অংশ আমার কিশোর কিশোরীর জন্য লিখিত জনপ্রিয় উপন্যাস বলে মনে হয়। আমার মতে লাও সান শেষ পর্যন্ত হয়ে উঠেছিল বিষমকামী যৌনগন্ধী সৌন্দর্য আর হিংস্রতা দিয়ে চালিত দুর্বল একটি কাল্পনিক চরিত্র। তার নির্মিত চরিত্রের প্রেক্ষিতে একটি নারী চরিত্রের আগমন ছিল সময়ের ব্যাপার মাত্র। লাও সানের মধ্যে দিয়ে মুক্তিকামী নিরক্ষর চীনা পুরুষের সহিংস, অনিয়ন্ত্রিত, পাশবিক শারীরিক শক্তি আর দেবতা তুল্য সৌন্দর্যের যে ভাবমূর্তি অঙ্কিত হয় মায়েলি তাকে শান্ত করতেই যেন হাজির হয়। এখানে লক্ষণীয় যে মায়েলিকে আরবীয় এবং চায়নিজ বংশোদ্ভূত বলা হয়েছে কিন্তু সে পুরোপুরি পাশ্চাত্যের আধুনিক শিক্ষা এবং জীবন যাপনে দীক্ষিত। মায়েলি চরিত্রের সুচনাকালে পার্ল এস বাক তার শারীরিক সৌন্দর্য এবং বৈশিষ্ট্যের এমন চিত্র অঙ্কন করেন যে তাকে কোনভাবেই আর চায়নার নারী বলা চলেনা। মননে সে যতটা পাশ্চাত্যের, শারীরিকভাবেও সে ততটাই চায়নার নারী পুরুষ থেকে বহু বহু দূরের। শরীরে প্রাচ্যের, আরও স্পষ্ট করে বললে আরব জাতের বৈশিষ্ট্য থাকলেও সে মূলত পাশ্চাত্যের আলোকবর্তিকাবাহী বৈ আর কিছু নয়। সে উপনিবেশি প্রভুর মতই চায়নার মানুষকে রক্ষা করতে চায়। চায়নার মুক্তিকামী মানুষ, (এখানে পুরুষ) এখানে লাও সানের মধ্যে দিয়ে প্রতিভাত। তারা অশিক্ষিত কিন্তু ভীষণভাবে যৌন উত্তেজক। লাও সানের লেখা পড়া না জানার খামতি যেন তার দেবতা তুল্য সৌন্দর্য আর অনিয়ন্ত্রিত শারীরিক শক্তি তথা পাশবিক যৌনতা দিয়ে কমাবার চেষ্টা করেছেন লেখক। চায়নার পুরুষদের এভাবে দেখবার ভঙ্গীর মধ্যে অপমানের সাথে প্রশংসাও আছে! প্রশংসা তার অনিয়ন্ত্রিত পাশবিক পৌরুষের প্রতি যাকে নিয়ন্ত্রণ করার জন্য শরীরে, মননে পাশ্চাত্যের জ্ঞানে দীক্ষিত আলোকবর্তিকাবাহীর প্রয়োজন হয়। উপনিবেশী শক্তির আধুনিক শিক্ষা, জীবনাচার নারী-পুরুষ সম্পর্কের মধ্যে দিয়ে এভাবেও বৈধতা পায়। লাও সানকে নিয়ে সে ভাবে “শত্রুকবলিত পাহাড়ের পাথুরে গুহায় গেরিলা বাহিনীর এক তরুন ক্যাপ্টেন দাঁড়িয়ে আছে যেন; গভীর একটা ছায়া, এক শক্তিমান প্রেতমূর্তি-… ভাবল সে, বড় লজ্জার কথা, এরকম একজন মানুষও অন্ধ। লেখাপড়া জানলে সে কি আরও সাহসী হতো না? শত্রুর বিরুদ্ধে কি আরও সাহসের পরিচয় দিতে পারত না?… মায়েলি তাকে ড্রাগন কল্পনা করে; মায়েলির চেয়েও শক্তিমান অথচ লেখাপড়ার জন্য ওর উপর নির্ভরশীল। ও চায় সে এমন একজন হোক- যাকে পোষ মানানো যায়নি, পোষ মানানো যাবেও না। তাহলেও তাকে গড়ে তোলার একটা পথ থাকে। এমন উদ্দাম আর শক্তিমান মানুষকে বশ মানানো কী মধুর অভিজ্ঞতাই না হবে! প্রাসাদ, নগরে আর রাজসভায় শুধু কোমল, অমায়িক মানুষরা জড় হয়; সেখানে বীর পুরুষ কমই দেখা যায়।” আবার আরেক জায়গায় সে সীমাহীন বিতৃষ্ণা নিয়ে ভাবে “ওঃ! শিক্ষিত নিরীহ লোক দেখলে আমার বিতৃষ্ণা জাগে। তার হাত দুটো কী বলিষ্ঠ! যুদ্ধে আহত হয়েছে সে। সেই যুদ্ধে জয়ীও হয়েছে।” স্পষ্টভাবেই মায়েলির রোমাঞ্চকর দিবাস্বপ্ন তৎকালীন উপনিবেশি প্রভুর ইচ্ছার সাথে মিলে যায়। দুজনি চায়নার মানুষকে (এখানে মূলত পুরুষ) দীক্ষিত এবং তার বর্বর যৌনতাকে শান্ত করার প্রয়োজন বোধ করে। আন্দ্রিয়া ডরকিনের ভাষায় “শ্বেতাঙ্গ পুরুষের যৌনতা দেখানো হয় সংবেদনশীলতায় উচ্চতর হিসেবে… জাতিগতভাবে অধপতিত পুরুষকে আসলে ধারাবাহিকভাবে এভাবেই দেখানো হয়ঃ তার বর্বর তাই নৃশংস হবার তথাকথিত যৌন প্রকৃতিই বর্ণবাদী আদর্শ কাঠামোয় তার বিরুদ্ধে সহিংসতা বৈধ করে। তার যৌনতা একটা বর্বর পৌরুষ, যেখানে সাদা লিঙ্গ (বা ফ্যালাস) অন্ধকার জায়গাগুলোতে সভ্যতা বহন করে।” লৈঙ্গিক এবং বর্ণবাদী রাজনীতির এটাই বন্ধন। মায়েলির পাশ্চাত্যের আধুনিক শিক্ষাই এখানে উপনিবেশি প্রভুর (শ্বেতাঙ্গ পুরুষ) চায়নার পুরুষের বর্বর যৌনতা নিয়ন্ত্রণের অভিসন্ধি চরিতার্থ করে, শারীরিকভাবে তার পুরুষ হওয়া তাই বাঞ্ছনীয় নয়। প্রাচ্যকে রহস্যময় যৌনতার আলোকে দেখবার যে পশ্চিমা উপনিবেশিক শক্তির রাজনৈতিক ধারাবাহিকতা পার্ল এস. বাক চায়নাকে ঠিক সেভাবেই দেখলেন।\nআমার অন্যতম প্রিয় লেখক পার্ল এস. বাক। অনেকে তাকে নারীবাদী লেখক বলেন, আজকের দিনে নারীবাদের সংজ্ঞা যেভাবে, যত স্তরে আবর্তিত হয়েছে সেই বিবেচনায় তাকে ফার্স্ট ওয়েভের নারীবাদী লেখক হয়তো বলা যেতে পারে। নারীবাদী ধারার বিভাজনের এই পদ্ধতি আমার অনেক সময়ই সংকীর্ণ মনে হয়েছে। তবুও বাকের লেখনীতে নারীর অভিজ্ঞতা আমলে নেবার একটা স্বতঃস্ফূর্ত প্রবনতা আছে এই সত্য আমি সবিনয়ে স্বীকার করি। কিন্তু আজকের দিনের তরুন নারীবাদীরা তাঁদের জীবনের সকল এলাকার নির্যাতনের প্রতিফলন দেখতে চান তাঁদের পূর্বনারীদের কাজ থেকে, সেটা সাহিত্য কিংবা অন্য যে কোন শিল্প মাধ্যমই হোক না কেন। সেই আকাঙ্খা থেকেই, যে লেখকের অন্তরাত্মায় নাকি চায়নায় গরীব চাষীরা মিশে আছে, আশা করেছি তার লেখায় নানকিং-এ নৃশংস নির্যাতনের শিকার নারী পুরুষ আবার কথা বলে উঠবে। আমি এশিয়ার সেই লক্ষ কোটি নারীর একজন যারা জীবনের কোন না কোন ক্ষেত্রে যৌন নির্যাতনের শিকার হয়েছেন, আমার দেশ যদি অল্পকাল হোল উপনিবেশ থেকে স্বাধীন হয়ে থাকে তাহলে আমার পূর্বনারীরা নিশ্চিতভাবে ধর্ষণের শিকার হয়েছেন। আমার পূর্বনারী, আমি এবং আমার বোনের ধর্ষণ, যৌন নির্যাতনের অভিজ্ঞতার প্রতিফলন যে লেখক করতে পারবে না, যে লেখক, যে শিল্পী প্রতি মুহূর্তে নির্যাতনের অপমান, যন্ত্রণা কাটিয়ে ওঠার সংগ্রাম দেখতে পারবে না তাঁদের সেই নারীরা একদিন বর্জন করবে নিশ্চই।\n১) দ্বিতীয় বিশ্বযুদ্ধের বিস্মৃত এক ধ্বংসযজ্ঞ, দি রেপ অব নানকিং, মুলঃ আইরিশ চ্যাঙ, অনুবাদঃ দাউদ হোসেন।\n২) ড্রাগন সিড, মুলঃ পার্ল এস বাক, অনুবাদঃ বুলবুল সরওয়ার।\n৩) যুদ্ধাপরাধ, আইন ও সালিশ কেন্দ্র (আসক) ২০০৯।\n৪) PORNOGRAPHY MEN POSSESSING WOMEN, ANDREA DWORKIN.\n৫) Against Our Will, Men Women And Rape, Susan Brownmiller.\nলেটেস্ট ।। হাবিবা নওরোজ (সবগুলি)\nবাকের কাছে আমার যা চাওয়া ছিল - আগস্ট 27, 2015\n‘click worthy’ ক্যাটেগরি বিষয়ে\nসোশ্যাল মিডিয়া এবং বিভিন্ন পার্সোনাল স্পেস/ব্লগ থেকে লেখা এই বিভাগে পাবলিশ করবো আমরা; ক্যাটেগরি নামেই একভাবে ক্লিয়ার করা হইছে যে, আমাদের বিবেচনায় যেগুলি আরো বেশি রিডারের মাঝে ছড়ানো দরকার এবং আর্কাইভিং ভ্যালু আছে সেগুলিই রাখা হবে এই ক্যাটেগরিতে। যে লেখাগুলিকে অমন মনে হবে তার সবগুলি ছাপাইতে পারবো না মে বি; এখানে আমাদের চোখে পড়া বা আওতা এবং রাইটারের পারমিশন–এইসব ইস্যু আছে; ইস্যুগুলি উতরাইয়া যেইটার বেলায় পারবো সেগুলিই ছাপাতে পারবো মাত্র।--বা.বি.


একেক দেশে একেক নামে…’ঈদুল আজহা’ | Ekush's Blog | একুশ নিউজ মিডিয়া । লিটল বাংলাদেশ । লস এঞ্জেলেস\n← টিভি চ্যানেলগুলোতে বিজ্ঞাপনের নির্যাতন থেকে মুক্তি চাই : বিটিভি সরকারের নেতা মন্ত্রীদের দেখায়। প্রাইভেট টিভি চ্যানেলগুলো তাদের মালিক এবং বউ বাচ্চাদের দেখায়।\nটিভি গাইডঃ ঈদের অনুষ্ঠানমালা →\n2 Responses to একেক দেশে একেক নামে…’ঈদুল আজহা’\nনভেম্বর 15, 2010; 12:33 অপরাহ্ন এ\nWe celebrate by sluttier millions of animal in the same day making this as one of most bloodiest day of the year, to make our Greater happy, We should rethink about Eid-Day, Arab Pagan Culture which we grew up.\nনভেম্বর 15, 2010; 2:29 অপরাহ্ন এ\nপবিত্র ঈদুল আজহাত্যাগের মহৎ দৃষ্টান্তের অনুশীলন\nইসলামের নবী হজরত মুহাম্মদ (সা.) মক্কা থেকে হিজরত করে মদিনায় এসে দেখতে পান, তখনকার সমাজে বছরে দুটি নির্দিষ্ট দিনে আনন্দোৎসব উদ্যাপিত হয়। তিনি মদিনাবাসী মুসলমানদের জিজ্ঞেস করলেন, এ দুটি দিনের বিশেষত্ব কী? তাঁরা উত্তর দিলেন, জাহেলি যুগে আমরা এ দুই দিনে খেলাধুলা ও আনন্দোৎসব পালন করতাম (সে ধারা এখনো আমাদের মধ্যে রয়ে গেছে)। তখন রাসুলুল্লাহ (সা.) বললেন, আল্লাহ তোমাদের এ দুই দিনের পরিবর্তে তদপেক্ষা উত্তম দুটি দিন দান করেছেন। তার একটি হলো ঈদুল ফিতর এবং অন্যটি ঈদুল আজহার দিন। সেই থেকে মুসলমান সমাজে আনুষ্ঠানিকভাবে জাতীয় পর্যায়ে দুটি ঈদ উৎসব পালিত হয়ে আসছে। আর মাত্র এক দিন পরই মুসলিম উম্মাহ তাদের দ্বিতীয় বৃহত্তম জাতীয় উৎসব ‘ঈদুল আজহা’ উদ্যাপন করতে যাচ্ছে। জিলহজ মাসের ১০, ১১ ও ১২ তারিখ তিন দিন এ উৎসবের জন্য নির্ধারিত। যদিও হজরত মুহাম্মদ (সা.) ৬২২ খ্রিস্টাব্দে মদিনায় হিজরতের পর থেকে জাতীয় পর্যায়ে ঈদের আনুষ্ঠানিকতা চালু করেন। কিন্তু ঈদুল আজহার আদর্শিক উপাদানটা রেখে গেছেন হজরত ইব্রাহিম (আ.)। আল্লাহর নৈকট্য লাভের প্রত্যাশায় নিজ পুত্রকে কোরবানি করে হজরত ইব্রাহিম (আ.) আত্মত্যাগের যে মহান পরাকাষ্ঠা স্থাপন করেছিলেন, রাসুলে করিম (সা.) সে স্মৃতিকেই মুসলিম সমাজে স্থায়ী রূপ দিয়েছেন ঈদুল আজহা প্রচলনের মাধ্যমে। বস্তুত ঈদুল আজহা হলো আত্মত্যাগের এক মহোৎসব।\nআজহা শব্দটি উজহিয়্যাতুন থেকে নির্গত। এর অর্থ পশু জবাই করা বা উৎসর্গ করা। আর ঈদ শব্দটির অর্থ আনন্দ বা উৎসব। ঈদুল আজহার অর্থ পশু উৎসর্গের উৎসব। ঈদুল আজহা বাংলাভাষী মুসলমান সমাজে কোরবানির ঈদ নামেই বেশি খ্যাত।\nকোরবানি শব্দটির অর্থ নৈকট্য অর্জন করা বা উৎসর্গ করা। বস্তুত আল্লাহর দ্বীনের জন্য তথা জগৎ-জীবন ও মানবতার জন্য আ@ে@@@াৎসর্গের মাধ্যমে মহান স্রষ্টার নৈকট্য লাভ করা সম্ভব। আর ত্যাগের মাধ্যমেই মানব মন সত্যিকার তৃপ্তি ও সুখানুভূতি লাভ করতে পারে। কারণ ত্যাগী মানুষের মন কখনো কোনো কিছু হারানোর বেদনায় নীল হয় না। বরং তাঁরা নিজের সর্বস্ব উজাড় করে দেওয়ার মধ্যেই সত্যিকার সুখ খুঁজে পান। আর ত্যাগের এ মহান শিক্ষাই হলো ‘ঈদুল আজহা’র আসল কথা। হজরত ইব্রাহিম (আ.) আত্মত্যাগের যে মহৎ দৃষ্টান্ত স্থাপন করেছিলেন, কোরবানি তারই অনুশীলন।\nআজ থেকে চার হাজার বছর আগে হজরত ইব্রাহিম (আ.) ইরাকে জন্মগ্রহণ করেছিলেন। তৎকালীন ইরাক জ্ঞান-বিজ্ঞানে বেশ অগ্রসর ছিল। বিশেষ করে তাদের ভাস্কর্য-শিল্প এত উন্নত ছিল যে আজকের উন্নত বিশ্বের ভাস্কর্যবিদ্যায় তাদের সৃষ্টি পথিকৃৎ হিসেবে বিবেচিত। জ্ঞানচর্চায় তারা যেমন ছিল তৎকালীন পৃথিবীর অন্যদের থেকে অগ্রগামী, তেমনি নীতিহীনতায়ও তারা ছিল সবচেয়ে ভয়ংকর। বিশেষ করে তাদের ধর্মীয় চিন্তাচেতনা ও আকিদা-বিশ্বাসে জড়বাদিতার প্রভাব এত বেশি ছিল যে চন্দ্র-সূর্য, দেব-দেবীর পূর্জা-অর্চনা ছাড়াও তারা তাদের রাজা-বাদশাহদেরও ‘রব’ বলে জানত। ধর্মের নামে একশ্রেণীর কপট, স্বার্থপর লোক সাধারণ মানুষের দুর্বলতার সুযোগে তাদের শোষণ করত। ক্ষমতাসীন রাজরাজড়ারা এ ধরনের যাজক ও পুরোহিতদের লালন করত তাদের মাধ্যমে জনসাধারণকে আনুগত্যের শৃঙ্খলে আজীবন বেঁধে রাখার জন্য। আর পুরোহিতদের সাধারণ মানুষ মহান প্রতিপালকের অত্যন্ত ঘনিষ্ঠ হিসেবে তাদের সন্তুষ্টিই স্রষ্টার সন্তুষ্টি বলে মনে করে। তাদের সামনে নজর-নেওয়াজ, উপহার-উপঢৌকন পেশ করত। পুরোহিতদের কাজ ছিল মানুষের পূজা করে দেওয়া, তাদের আবেদন-নিবেদন দেবতার সমীপে পেশ করা। হজরত ইব্রাহিম (আ.) জন্মগ্রহণ করেছিলেন এমনি একটি যাজক পরিবারে। বংশগত ঐতিহ্যের ধারায় তাঁর সামনে প্রাচুর্যপূর্ণ সম্মানজনক একটি বিলাসী জীবনের সম্ভাবনা ছিল। কিন্তু তিনি বেছে নিয়েছিলেন এক দুঃসাহসিক কণ্টকাকীর্ণ জীবনধারা।\nহজরত ইব্রাহিম (আ.) প্রতিমা পূজা ও তাঁর স্বজাতির সব অনৈতিকতার বিরুদ্ধে স্পষ্ট উচ্চারণ করলেন_’হে আমার জাতি, তোমরা যে শিরক কর আমি তা থেকে সম্পূর্ণ পবিত্র।’ (সুরা আনআম, ৭৮ আয়াত)। তিনি ঘোষণা করলেন, ‘আমি একনিষ্ঠভাবে সেই মহান সত্তার প্রতি নিজেকে নিবেদন করছি, যিনি আকাশমণ্ডলী ও পৃথিবীকে সৃষ্টি করেছেন এবং আমি মুশরিকদের দলভুক্ত নই।’ (সুরা আনআম, ৮৯ আয়াত)। দেব-দেবী ও পূজারিদের বিরুদ্ধে হজরত ইব্রাহিম (আ.)-এর স্পষ্ট উচ্চারণ তাঁকে সবার শত্রুতে পরিণত করল। তিনি নিজ পরিবারেরও বিরাগভাজন হলেন। তাঁর পিতা চরমভাবে ঘোষণা করলেন, ‘ইব্রাহিম তুমি কি আমার উপাস্যদের থেকে মুখ ফিরিয়ে নিয়েছ? তুমি যদি বিরত না হও তাহলে প্রস্তরাঘাতে তোমাকে আমি হত্যা করব। অথবা তুমি চিরতরে আমার থেকে দূরে সরে যাও।’ (সুরা মারইয়াম, ৪৬ আয়াত)। হজরত ইব্রাহিম (আ.) মহাসত্যের সন্ধান পাওয়ার পর আবার বর্বরতার অন্ধকারে হারিয়ে যাবেন! তিনি শ্রদ্ধাভরে পিতাকে নিবেদন করলেন, ‘হে আমার পিতা, আমার কাছে মহাসত্যের জ্ঞান উদ্ভাসিত, যা আপনার কাছে অজ্ঞাত। অতএব আপনি আমাকে অনুসরণ করুন, আমি আপনাকে সত্য পথের সন্ধান দেব।’ (সুরা মারইয়াম, ৪৩ আয়াত)। ওদিকে গোত্রের লোকজন হজরত ইব্রাহিম (আ.)-এর বিরুদ্ধে চূড়ান্ত সিদ্ধান্ত ঘোষণা করল। তারা বলল, তার জন্য একটি অগি্নকুণ্ড প্রস্তুত করো, অতঃপর জ্বলন্ত আগুনে তাকে নিক্ষেপ করো। (সুরা সাফ্ফাত, ৯৭ আয়াত)। বিদগ্ধ অগি্নকাণ্ডে মহান আল্লাহ আপন কুদরতে তাঁর খলিফাকে রক্ষা করলেন। অত্যাচার আর নির্যাতনের মাত্রা যখন সব সীমা অতিক্রম করল, হজরত ইব্রাহিম (আ.) আল্লাহর দ্বীন প্রতিষ্ঠার জন্য নতুন ঠিকানার সন্ধানে বেরিয়ে পড়লেন।’ তিনি বললেন, ‘এবার আমি আমার রবের দিকে চললাম, নিশ্চয়ই তিনি আমাকে সঠিক পথে পরিচালিত করবেন।’ (সুরা সাফ্ফাত, ৯৯ আয়াত)। পরিবার-পরিজন ও আত্মীয়স্বজনের বন্ধন ছিন্ন করে, অতীত জীবনের সব স্মৃতি আর জন্মভূমির মায়া ত্যাগ করে প্রস্থানোদ্যত হজরত ইব্রাহিম (আ.) গভীর মমতায় পিতাকে বললেন, ‘আপনার ওপর শান্তি বর্ষিত হোক! আমি আপনার (হেদায়েতের) জন্য আমার রবের দরবারে ক্ষমা প্রার্থনা করব। তিনি আমার প্রতি অতিশয় অনুগ্রহশীল।’ (সুরা মারইয়াম, ৪৭ আয়াত)।\nজন্মভূমি থেকে বের হয়ে হজরত ইব্রাহিম (আ.) সিরিয়া, ফিলিস্তিন, মিসর এবং আরবের বহু অঞ্চল ও জনপদ ঘুরলেন। কিন্তু তাঁর আকিদা-বিশ্বাসের ধারক দ্বিতীয় কাউকে খুঁজে পেলেন না। কেউ তাঁর ধর্মীয় মূল্যবোধের অংশীদার হতেও রাজি হলো না। এভাবেই তাঁর যৌবন পেরিয়ে বার্ধক্য নেমে এল। তিনি ছিলেন একাকী, নিঃসঙ্গ। খোদার তাওহিদের উত্তরাধিকার বহন করতে এক যোগ্য ওয়ারিস কামনায় তিনি দীর্ঘকাল ধরে স্বীয় রবের দরবারে ফরিয়াদ করে আসছিলেন। ‘হে আমার রব, আমাকে একটি উত্তম সন্তান দান করুন।’ (সুরা সাফ্ফাত, ১০০ আয়াত)। জীবন-সন্ধ্যায় (৮৬ বছর বয়সে) হজরত ইব্রাহিম (আ.) লাভ করলেন একটি পুত্রসন্তান। পিতৃত্বের গৌরবময় অনুভূতিতে দারুণ পুলকিত আজ হজরত ইব্রাহিম সন্তানের নাম রাখলেন ইসমাইল।\nআল্লাহর প্রিয় বান্দাদের আত্মত্যাগের কঠিন পরীক্ষায় উত্তীর্ণ হয়েই পেঁৗছতে হয় কোরবতের মাকামে। চিরন্তন এ ধারায় হজরত ইব্রাহিম (আ.)-কে অত্যন্ত দুরূহ-কঠিন, অগি্নপরীক্ষার মুখোমুখি হতে হয়েছে খলিলুল্লাহ উপাধি অর্জনের পথে। জীবনের পড়ন্ত বিকেলে দীপ্ত আলোকরশ্মির মতো উদিত চন্দ্রতুল্য শিশুপুত্রের মায়াভরা মুখপানে তাকিয়ে তৃপ্ত অবসর যাপনের অবকাশ ছিল না তাঁর। আল্লাহর নির্দেশে তাই তাঁকে সদ্যপ্রসূত ইসমাইল আর তাঁর জননী হাজেরাকে বিজন মরূদ্যানের মধ্যে ছেড়ে চলে যেতে হয়েছিল। পবিত্র কোরআনের ভাষায়, ‘হে আমার রব, আমি আমার পরিবারকে এমন এক উপত্যকায় বসবাসের জন্য রেখে গেলাম যা সম্পূর্ণ অনুর্বর (জনমানবের বসবাসের সম্পূর্ণ অনুপযুক্ত) তোমার ঘরের কাছে।’ (সুরা ইব্রাহিম, ৩৭ আয়াত)।\nওদিকে সার্বিক প্রতিকূলতার সঙ্গে সংগ্রাম করে বেড়ে উঠতে লাগলেন হজরত ইসমাইল (আ.)। শিশুকাল পেরিয়ে তিনি কৈশোরে উপনীত হলেন। সন্তানকে ঘিরে পিতার যখন প্রৌঢ় জীবনের স্বপ্ন রচনার কথা, ঠিক সে সময়েই হজরত ইব্রাহিম (আ.)-এর জীবনে এল এক কঠিন পরীক্ষার পালা। নয়নের মণি, আদরের দুলাল ইসমাইলকে নিজ হাতেই কোরবানি করে দিতে হবে আল্লাহর নামে! এ এক অগি্নপরীক্ষা। একদিকে আল্লাহর নির্দেশ, অন্যদিকে পুত্রের প্রতি অকৃত্রিম ভালোবাসা। হজরত ইব্রাহিম (আ.) আল্লাহর নির্দেশ পালনে দৃঢ়প্রতিজ্ঞ। পবিত্র কোরআনের বিবরণীতে ‘যখন সে (ইসমাইল) তাঁর সঙ্গে দৌড়াদৌড়ি করার মতো বয়সে উপনীত হলো, তখন একদিন তিনি (ইব্রাহিম) বললেন, প্রিয় বৎস! আমি স্বপ্নে দেখেছি, আমি তোমাকে জবাই করছি। এ বিষয়ে তোমার অভিমত কী? তিনি (ইসমাইল) বললেন, ‘আব্বাজান! আপনাকে যা আদেশ করা হয়েছে তা পালন করুন। ইনশাআল্লাহ আপনি আমাকে ধৈর্যশীলদের মধ্যেই পাবেন।’ (সুরা সাফফাত, ১০২ আয়াত)।


পুলওয়ামা হামলায় প্রথম গ্রেফতারি এনআইএ-র, জালে জঈশ জঙ্গি | NIA made first arrest on Pulwama terror attack - Bengali Oneindia\n12 min ago করোনা সংক্রমণে ভীড় রুখতে ব্যবস্থা ব্যবসায়ী সংগঠনগুলির! দোকান খোলায় জোড়বিজোড় নীতি অনুসরণ\n49 min ago দুর্যোগ চলবে উত্তরের ৫ জেলায়! দক্ষিণবঙ্গের জন্য কোন পূর্বাভাস হাওয়া অফিসের, একনজরে\n| Published: February 28 2020, 20:56 [IST]\nজম্মু ও কাশ্মীরের পুলওয়ামায় গত বছরের ফেব্রুয়ারি মাসে সেনাবাহিনীর ওপর জঙ্গি হামলার ঘটনার এক বছর পরে এনআইএ প্রথম গ্রেপ্তারিতে সফল হল। জঙ্গিগোষ্ঠী জঈশ ই মহম্মদের একজন জঙ্গিতে গ্রেফতার করেছে এনআইএ। গত বছরের ফেব্রুয়ারিতে যে হামলা হয়েছিল সেখানে ৪০ জন সিআরপিএফ জওয়ান শহিদ হন। সেই মামলাতেই এই প্রথম কাউকে গ্রেফতার করল এনআইএ।\nগ্রেপ্তার হওয়া অভিযুক্তের নাম শাকির বশির মাগরে। সে পুলওয়ামার কাকাপোরা এলাকার হাজিবলের বাসিন্দা। শাকির আত্মঘাতী জঙ্গি আদিল আহমেদ দারকে বাসস্থান ও অন্যান্য বেশ কিছু বিষয়ে সাহায্য করেছিল।\n২০১৮ সালের মাঝামাঝি সময়ে পাকিস্তানি জঙ্গি মহম্মদ ওমর ফারুকের সঙ্গে তার পরিচয় হয়। সেই আদিল আহমেদ দারের সঙ্গে শাকিরের পরিচয় করায়। পরে শাকির জঈশ-ই-মহম্মদের কর্মী হিসেবে কাজ শুরু করে।\nবাড়িতে আইইডি তৈরি\n২০১৮ সাল থেকেই পাকিস্তানি জঙ্গি ফারুক ও কাশ্মীরের বাসিন্দা আদিল আহমেদ দারকে নিজেদের বাড়িতে থাকতে দিয়েছিল শাকির। সেখানেই আইইডি বিস্ফোরক তৈরি করা হয়েছিল। এই শাকিরই জম্মু-শ্রীনগর হাইওয়েতে সিআরপিএফের কনভয়ের গতিবিধিতে নজরে রাখত।\nআগাছা বেড়ে গেলে ছেঁটে ফেলতে হয়: অনুব্রত\nকীভাবে হাইওয়েতে সিআরপিএফ জওয়ানদের গাড়ি যাতায়াত করে, সেই সম্পর্কে পুঙ্খানুপুঙ্খ তথ্যও আদিল আহমেদকে দিয়েছিল এই শাকিব। যার ভিত্তিতেই বিস্ফোরক বোঝাই গাড়ি নিয়ে সেনা কনভয়ে হামলা চালায় আদিল এবং যার পরিণতিতে মর্মান্তিক ঘটনা ঘটে।\npulwama jammu and kashmir kashmir west bengal পুলওয়ামা জম্মু ও কাশ্মীর কাশ্মীর পশ্চিমবঙ্গ\nNIA made first arrest on Pulwama terror attack\nStory first published: Friday, February 28, 2020, 20:56 [IST]


মার্চ 13, 2019 ভাল Broker কিভাবে চিনতে পারবো লেখক তানহা বড়ুয়া 5219 দর্শকরা\nকিন্তু এই সুবিধা উল্লেখযোগ্য নয়। এটা সত্যিই গুরুত্বপূর্ণ, ইনপুট তারের ক্রস বিভাগ এবং ইনপুট মেশিনের নামমাত্র মান কী? আরো বেশি গুরুত্বপূর্ণ যে তিনটি ফেজ নেটওয়ার্কের জন্য প্রাথমিক সুইচবোর্ডে বড় মাত্রা থাকবে। অ্যাক্সেস সীমাবদ্ধ করার পাশাপাশি, প্রতিটি কর্মচারীকে একটি পৃথক কাজের সময়সূচী বরাদ্দ করার জন্য, আরো জটিল সিস্টেম অনুমতি দেবে, সংরক্ষণ করুন এবং তারপরে প্রতিদিন ইভেন্টগুলির সম্পর্কে তথ্য দেখুন। সিস্টেম অফলাইন এবং কম্পিউটার বিনোমোে লাইভ ট্রেডিং অ্যাকাউন্ট খুলুন নিয়ন্ত্রণ অধীনে কাজ করতে পারেন।\nলাইসেন্সের জন্য আবেদন করা স্পষ্টভাবে সংজ্ঞায়িত করা হয় না এবং একটি দালালকে এই পদক্ষেপটি শুরু করার আগে যথেষ্ট পরামর্শের প্রয়োজন হয়। আগ্রহী ব্রোকারকে দুবাই আর্থিক খাতে যোগ দিতে তাদের আগ্রহকে হাইলাইট করে একটি আবেদন জমা দিতে হবে। এই আবেদনটি নিয়ন্ত্রক সংস্থা দ্বারা পর্যালোচনা করা হবে এবং ব্রোকার যদি সমস্ত প্রয়োজনীয়তা পূরণ করে তবে একটি লাইসেন্স দেওয়া হবে। প্রয়োজনীয় নথির মধ্যে দালালের স্থায়িত্ব, অ্যাসোসিয়েশনের স্মারকলিপি এবং অন্যান্য নথির মধ্যে অ্যাসোসিয়েশনের নিবন্ধগুলি প্রমাণ করার জন্য আর্থিক বিবৃতি অন্তর্ভুক্ত। কম্পিউটারে একটি 32-বিট বা 64-বিট সংস্করণ উইন্ডোজ ইনস্টল করা কিনা তা নির্ধারণ করতে হয়?\nঅত্যন্ত কঠিন কোর্স - দৈনিক 15 দিন প্রতিদিন দৈনিক 15 দিন / 50 দিন দৈনিক 15 দিন / 25 দিন তারা তারা না যে তাদের দাবি ছাড়াও কোন পুনরায় বিনোমোে লাইভ ট্রেডিং অ্যাকাউন্ট খুলুন কোট ছিল\n৪৭. মুক্তিযুদ্ধ বিনোমোে লাইভ ট্রেডিং অ্যাকাউন্ট খুলুন জাদুঘর কবে প্রতিষ্ঠিত হয়? – ১৯৯৬ সালের ২২ মার্চ কোম্পানির ট্যাক্স প্রদানের হার শতাংশে বাড়ছে কিনা? যে কোম্পানির ম্যানেজমেন্ট সরকারকে ট্যাক্স দিতে চায় না ঐ কোম্পানির ম্যানেজমেন্ট ক্ষুদ্রবিনিয়োগকারীকেও কিছু দিতে চাইবে না। স্বর্ণকার নাকি শোনা যায় নিজের মায়ের গহনা থেকেও স্বর্ণ চুরি করে। তার মানে ঠকান যার অভ্যাস সুযোগ পালে সে যে কাউকে ঠকাবে।\nমহানগর আওয়ামী লীগের অন্তর্ভুক্ত কমিটিসমূহইউনিট আওয়ামী লীগ ১৪. ঐঞগখ-এ বাংলা ফন্ট ব্যবহারের জন্য কোন এট্রিবিউট প্রয়োজন? [ব. বো. ২০১৬]\nডাউনট্রেড লাইন $0এ 25000 একটি শক্তিশালী প্রতিরোধের প্রস্তাব করতে পারে। যাইহোক, যদি ডিজিটাল মুদ্রা এর বাইরে বের হয়, তাহলে $0তে একটি সমাবেশ 3000o সম্ভব। ইলেকট্রনিক্স শিল্পে শীর্ষ 500 কোম্পানি শীর্ষ দুই কোম্পানির মধ্যে রয়েছেন। প্রধান সেন্সর পণ্য: কম্পন সেন্সর, পিএইচ সেন্সর, ইত্যাদি\nকারণ এটা প্রায়ই প্রয়োজনীয় আপফ্রন্ট বিনিয়োগ নয়, কিন্তু কিভাবে তার মাথা কাজ করতে যেমন প্রচেষ্টার অনেক জাহির করা, পাশাপাশি থাকবে এই পদ্ধতি ভাল। এই প্যান্টটা পরেই মুম্বাইয়ের সেনচুরি বাজারের কাছে দাউদ ইব্রাহিমের স্যাঙাতদের ফাটানো বোমা থেকে একটুর জন্য বেঁচে গিয়েছিল রাহুল আর ওর স্ত্রী সুমনা ; অফিস থেকে ছেলের স্কুলে যাবার জন্য তাড়াতাড়ি বেরিয়েছিল, সেনচুরি বাজার পেরোবার পরই শুনতে পেল পেছনে প্রচণ্ড বিস্ফোরণের আওয়াজ, সেই সঙ্গে চিৎকার চেঁচামেচি । সেই বিস্ফোরণে সুমনাদের ‘লেডিজ ট্র্যাঙ্গল’ নামের গোষ্ঠী, যাতে হিন্দু-মুসলমান-খ্রিস্টান মহিলারা বিনোমোে লাইভ ট্রেডিং অ্যাকাউন্ট খুলুন ছিল, তা ভেঙে গিয়েছিল।\nপ্রচলিত। সংকলন যা অনুবাদ টেক্সট কম্পাইলার নির্দেশাবলী দ্বারা উত্স প্রোগ্রাম নির্দিষ্ট অবস্থার উপর নির্ভর করে। সুতরাং, কিছু ধ্রুবক মানের উপর নির্ভর করে, আপনি প্রোগ্রাম পাঠ্যের অংশটির অনুবাদ সক্ষম বা অক্ষম করতে পারেন। সুতরাং, সাধারণ পানি সরবরাহের সাথে সংযোগের জন্য আপনাকে পানি ব্যবহারের উপযোগীতা করতে হবে। যদি আপনি অস্বীকার করেন (লিখিতভাবে), প্রসিকিউটর অফিসে প্রসিকিউটর অফিসে আপিল করুন, শেষ অবলম্বন হিসাবে, আদালতে যান। কিন্তু আপনার পরিস্থিতি থেকে সবচেয়ে সুস্পষ্ট এবং সর্বোত্তম উপায় ব্যক্তিগত মালিকদের সাথে আলোচনার কথা বলে মনে হয়। আপনি বিনামূল্যে তাদের কাছ থেকে পানি নিতে হবে না, আমি মনে করি আপনি আগ্রহী হতে চেষ্টা করতে পারেন। বিনীত,ইরাসলভ Tsvetkov।\nকতক্ষণ আপনি বৈদেশিক মুদ্রা বাজারে সম্পর্কে শুনেছেন ফরেক্স, আমরা এটা তার হাত চেষ্টা করতে, তাহলে আপনি এখানে চেয়েছিলেন, কিন্তু আপনার টাকা হারান চাইনি! চীন বিনোমোে লাইভ ট্রেডিং অ্যাকাউন্ট খুলুন ● নং 1 তিয়ানক্সিন ইন্ডাস্ট্রিয়াল জোন, Chaoyang জেলা, বেইন জেলা, গুয়াংঝু সিটি, গুয়াংডং প্রদেশ, চীন


সংসদে জ্বালানি প্রতিমন্ত্রীর ব্যাখ্যা দাবি\nপ্রকাশিত: জুন ২৮, ২০২১, ০১:২৪ পিএম\nসর্বশেষ আপডেট : জুন ২৮, ২০২১, ০৭:২৪ এএম\nমগবাজারের বিস্ফোরণের ঘটনায় বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ বিপুর ব্যাখ্যা দাবি করেছেন জাতীয় পার্টির সংসদ সদস্য মুজিবুল হক। সোমবার জাতীয় সংসদে অনির্ধারিত আলোচনায় অংশ নিয়ে তিনি এ দাবি করেন।\nমুজিবুল হক বলেন, দুঃখের সাথে জানাচ্ছি যে গত রাতে মগবাজারে মনে হয় সিলিন্ডার (পত্রিকার ভাষ্য অনুযায়ী) বিস্ফোরিত হয়ে শিশুসহ প্রায় ৭ জন লোক মারা যায়। আরও অনেকেই গুরুতর আহত অবস্থায় চিকিৎসাধীন আছেন।\nতিনি বলেন, ঢাকা শহরে যে সমস্ত হোটেল-রেস্তোরাঁ আছে, এইগুলোতে যে গ্যাস ব্যবহৃত হয়, গ্যাসের যে সিলিন্ডার বা স্টোভ আছে, এগুলো কখনও সংশ্লিষ্ট কর্তৃপক্ষ পরিদর্শনের মাধ্যমে ইন্সপেকশন করা হয় কি না এই প্রশ্ন এবার সামনে আসছে। কারণ, আমরা এর আগেও দেখেছি বিভিন্ন প্রাইভেট গাড়িতে গ্যাস সিলিন্ডার বিস্ফোরণ হওয়ার কারণে অনেক দুর্ঘটনা ঘটেছে এবং অনেক মানুষ মারা যাচ্ছে।\nজাতীয় পার্টির এই সংসদ সদস্য বলেন, আমি জ্বালানি প্রতিমন্ত্রীকে অনুরোধ করবো গতরাতে যে ঘটনাটা ঘটলো, এটা আসলেই যদি গ্যাসের কারণে হয়ে থাকে...এইখানে যে গ্যাসের এতবড় একটা ‘স্টোর’ ছিল এটা কী অবস্থায় ছিল? এবং সারাদেশে যে সমস্ত জায়গায় গ্যাসের সিলিন্ডার ব্যবহৃত হয় বা যেখানে মজুদ করা হয় সেগুলোতে প্রয়োজনীয় ইন্সপেকশন হয় কি না, যদি না হয় তাহলে এটা যাতে করা হয়।\nতিনি বলেন, যাদের কারণে এই দুর্ঘটনা হলো, যে হোটেল বা রেস্তোরাঁর কারণে, তাদের ক্ষতিপূরণ দেওয়ার জন্য বাধ্য করা হবে কি না, এই বিষয়ে একটি বিবৃতি যাতে জ্বালানি প্রতিমন্ত্রী দেন, সেই দাবি রাখছি।\nআলোচনায় অংশ নিয়ে বিএনপির সংসদ সদস্য অ্যাডভোকেট হারুনুর রশীদ বলেন, গত বছরে নারায়ণগঞ্জে মসজিদে বিস্ফোরণে অনেক মানুষ মারা গিয়েছিলেন। অনেক মানুষ আহত হয়েছিলেন, যাদের দীর্ঘদিন চিকিৎসা দিতে হয়েছিল। গতকাল মগবাজারের মতো ব্যস্ততম জায়গায় যে দুর্ঘটনাটি ঘটেছে এর দায় সরকারকেই নিতে হবে।\nএই সংসদ সদস্য বলেন, গতকালের ঘটনায় অনেকগুলো বাড়ি ঝুঁকিপূর্ণ হয়ে গেছে। এই ক্ষতির দায় কার? কে নেবে এর দায়?\nতিনি বলেন, প্রধানমন্ত্রীকে অবশ্যই এই বিভাগকে কঠোরভাবে নির্দেশ দিতে হবে। যারা বেআইনি গ্যাস সংযোগ নিচ্ছে, যারা বেআইনি বিদ্যুৎ সংযোগ নিচ্ছে... এগুলোর বিরুদ্ধে ব্যবস্থা না নিলে প্রতিনিয়ত এইভাবে মানুষ মরবে।\nরাজউকে নতুন চেয়ারম্যান, সচিব পদে রদবদল


অবৈধভাবে পণ্যের মূল্য বাড়ালে আল্লাহ শাস্তি দেবেন\nউপমহাদেশে মানুষের খাবার আয়োজনে পেঁয়াজ নিত্যনৈমত্তিক প্রয়োজনীয় উপাদান। এখানকার প্রতিটি অঞ্চলের প্রায় প্রতিটি রান্নার পদ পেঁয়াজ বিনে চলেই না। কিন্তু হঠাৎ করে পেঁয়াজের দাম বেড়ে গেছে তরতর করে। এতে সাময়িক অসুবিধায় পড়েছে অসংখ্য গৃহকর্তী।\nপেঁয়াজের এই উচ্চ দামের প্রধান কারণ অবশ্য ভারতের পেঁয়াজ রপ্তানির নিষেধাজ্ঞা। এতে কিছু অসাধু ব্যবসায়ী সুযোগ বুঝে বেশি মূল্য লাভের আশায় শত শত টন পেঁয়াজ অবৈধভাবে মজুদ করে রেখেছেন। বিভিন্ন স্থান থেকে মজুদকৃত পেঁয়াজ উদ্ধারও করা হয়েছে।\nএই ‘ব্যবসায়ী’রা অধিক মুনাফা আদায়ের জন্য আরও বিভিন্ন রকম প্রস্তুতি শুরু করেছেন। তারা সবসময়ের মতো কৃত্রিম সংকট তৈরি করে ক্রেতাদের ঝামেলায় ফেলতে চাচ্ছেন। সবাই যখন একে অপরের প্রতি সহানুভূতিশীল হয়ে ওঠে, তখন তারা অপকৌশলে নিত্যপণ্যের দাম বাড়িয়ে আনন্দ-অনুভব করেন। ফলে পেঁয়াজের মূল্য বাজারে হঠাৎ করে উত্তাপ ছড়াতে শুরু করে।\nসুযোগসন্ধানী মজুদদার ও মুনাফাখোর ব্যবসায়ীরা পণ্যের বাজার নিয়ন্ত্রণ করে। নিত্যপ্রয়োজনীয় জিনিস মজুদ করে রেখে, তারা বাজারে কৃত্রিম সংকট তৈরি করে। এতে করে তারা ক্রেতাদের কষ্ট দিয়ে অবৈধ ও অযাচিত আনন্দ অনুভব করে। অথচ অধিক মুনাফার প্রত্যাশায় পণ্য মজুদ করা ইসলামে সম্পূর্ণ অবৈধ।\nঅসাধু ব্যবসায়ীরা হয়তো মনে করতে পারে, এভাবে তারা অল্প দিনে লাভবান ও বিত্তশালী হয়ে যাবেন। বস্তুত এ ধরনের অবৈধ ও অভিশপ্ত সম্পদ আয় করে সুখ পাওয়া যায় না। ভোক্তাদের জিম্মি করে অর্থ-কড়ি উপার্জন ঘৃণ্য ও সভ্যতাবিবর্জিত। উপরন্তু এগুলো পরকালে জাহান্নামে যাওয়ার কারণ হবে। হাদিসে রাসুল (সা.) বলেন, ‘কেউ যদি খাদ্য গুদামজাত করে কৃত্রিম সংকট তৈরি করে, আল্লাহ তাকে দুরারোগ্য ব্যাধি ও দারিদ্র্য দ্বারা শাস্তি দেন।’ (ইবনে মাজাহ, হাদিস: ২২৩৮)\nঅন্য হাদিসে এসেছে, ‘যে ব্যক্তি (সংকট তৈরি করে) খাদ্যশস্য গুদামজাত করে সে অপরাধী।’ (মুসলিম শরিফ, হাদিস: ১৬০৫)\nএ প্রসঙ্গে মহানবী (সা.) আরও বলেছেন, ‘যে ব্যক্তি ৪০ দিনের খাবার মজুদ রাখে, সে আল্লাহ-প্রদত্ত নিরাপত্তা থেকে বেরিয়ে যায়।’ (মুসান্নাফে ইবনে আবি শায়বা, হাদিস: ২০৩৯৬)\nআল্লামা ইবনে হাজর হাইতামি (রহ.) গুদামজাত করে মূল্য বৃদ্ধি করাকে কবিরা গুনাহ বলে উল্লেখ করেছেন। (নিহায়াতুল মুহতাজ: ৩/৪৫৬)\nগুদামজাত করে কিংবা অন্য কোনোভাবে কৃত্রিম সংকট তৈরি করে মূল্যবৃদ্ধি করলে, সাধারণ মানুষের ক্রয়ক্ষমতা হ্রাস পায়। অনেকে আবার বেশ দুর্ভোগেও পড়ে।\nতবে গুদামজাত পণ্য যদি মানুষের নিত্যপ্রয়োজনীয় বস্তু না হয় কিংবা এসব পণ্য চাহিদার অতিরিক্ত হয় বা গুদামজাতকারী বর্ধিত মুনাফা অর্জনের অভিলাষী না হয়, তাহলে পণ্য মজুদ রাখা অবৈধ নয়।\nব্যবসার লক্ষ্যই হলো মুনাফা লাভ। ইসলামে তা নিষিদ্ধ নয়। ইসলাম ব্যবসায়ীকে মুনাফা থেকে বঞ্চিত করে না। সাধারণভাবে ব্যবসা করা ও মুনাফা অর্জন বৈধ। পবিত্র কোরআনে এসেছে, ‘আল্লাহ ক্রয়-বিক্রয়কে হালাল ও সুদকে হারাম করেছেন।’ (সুরা : বাকারা, আয়াত: ২৭৫)\nতবে ইসলামে জালিয়াতি, ধোঁকাবাজি, ভেজাল মেশানো ও দালালি ইত্যাদি নিষিদ্ধ। জিম্মি করে বা তার অজ্ঞতার সুযোগে অধিক মুনাফা অর্জন সম্পূর্ণ হারাম।\nকৃত্রিম সংকট সৃষ্টি করে বর্ধিত মুনাফা অর্জনের প্রচেষ্টা একটি সামাজিক অপরাধ। সামাজিকভাবেই এ ধরনের অপরাধগুলোর প্রতিরোধ করা চাই। বাজার নিয়ন্ত্রণে রাষ্ট্রীয়ভাবে ‘মনিটরিং সেল’ গঠন করা যেতে পারে। প্রয়োজনে আইন প্রণয়ন করতে পারে। ইসলামের দ্বিতীয় খলিফা হজরত ওমর (রা.) তার শাসনামলে যেমনটি করেছিলেন।\nকুরবানির চামড়ার ব্যবহার সম্পর্কে যা বলেছেন বিশ্বনবি\nমুহররমের অজানা দুই নির্দেশ ও ফজিলত\nযে কারণে জান্নাতে মুসার (আ.) সঙ্গে থাকবেন এক কসাই


প্রাচীন একটি খেলাকে ঘিরে চেন্নাইর সমুদ্রতীরে জোরালো হচ্ছে বিক্ষোভ - BBC News বাংলা\nছবির উৎস, jayakumar, bbc tamil\nহাজার হাজার মানুষ দুদিন ধরে বিক্ষোভ করছেন প্রাচীন একটি খেলার প্রথা চালুর দাবিতে।\nভারতের চেন্নাই শহরে প্রায় দুদিন ধরে হাজার হাজার ছাত্র-ছাত্রী সমুদ্রতীরে বিক্ষোভ করছেন 'জাল্লিকাট্টু' প্রথা আবারও চালু করার দাবিতে।\n'জাল্লিকাট্টু' তামিলনাড়ুর একটি প্রাচীন খেলা, যেখানে একটি ছুটন্ত-উন্মত্ত ষাঁড়কে নানা কসরতের পরে নিজেদের নিয়ন্ত্রণে নিয়ে আসেন এক দল মানুষ। তামিলদের নবান্ন উৎসব পোঙ্গলের সময়ে এই খেলা হয়ে থাকে।\nভারতের সুপ্রিম কোর্টের আদেশে ২০১৪ সাল থেকে এই প্রথা বন্ধ রয়েছে। এবছর সেই নিষেধাজ্ঞা পুনরায় বহাল রেখেছে শীর্ষ আদালত।\nপশু-প্রেমীদের অভিযোগ, ওই ষাঁড়-দমন খেলার আগে সেটিকে মাদক ইনজেকশন দেওয়া হয় আর তাদের চোখে লঙ্কা গুঁড়ো ছিটিয়ে দেওয়া হয় আরও ক্ষেপিয়ে তুলতে।\nডোনাল্ড ট্রাম্প এবং পারমানবিক বোমা\nএই বিক্ষোভে শামিল ব্যক্তিরা বলছেন, অন্তত এই বছরের জন্য এই প্রথা চালু করা হোক।\nমারিনা বীচে রাতভর বিক্ষোভ\nএবছর যদিও পোঙ্গল পেরিয়ে গেছে, তবুও ওই প্রথা অন্তত এবছরের জন্য ফের চালু করার দাবীতে রাস্তায় নেমেছে লক্ষ লক্ষ মানুষ।\nতার মধ্যে সবথেকে বড় জমায়েত হচ্ছে চেন্নাইয়ের সমুদ্র তট মারিনা বীচ-এ।\nসেখানে উপস্থিত বিবিসি তামিল বিভাগের সংবাদদাতা জয়াকুমার জানাচ্ছেন যে এখন প্রায় হাজার দশেক মানুষ সেখানে রয়েছেন। এঁদের সিংহভাগই ছাত্র-ছাত্রী।\nরাতভর প্রায় দুহাজার ছাত্রছাত্রী মারিনা বীচে থেকেছেন।\nআর সকাল থেকে হাজার হাজার মানুষ, অনেকে পরিবারের সঙ্গেই যোগ দিয়েছেন বিক্ষোভে।\nজয়াকুমার জানান"বিক্ষোভকারীদের মুখে মূলত তিন ধরণের স্লোগান শোনা যাচ্ছে : নরেন্দ্র মোদীর বিরুদ্ধে, রাজ্যের মুখ্যমন্ত্রী মি. ও পনিরসিলভামের বিরুদ্ধে আর পশুপ্রেমী সংগঠন 'পেটা'র বিরুদ্ধে। এই বিশাল জমায়েতটা পুরোটাই হচ্ছে সামাজিক মাধ্যমের মধ্যে দিয়ে। সাধারণ মানুষ এগিয়ে আসছেন জল, খাবার, তাঁবু এসব নিয়ে।"\nযদিও সুপ্রিম কোর্টের নির্দেশে এই প্রাচীন প্রথা বন্ধ হয়ে গেছে, তবুও বিক্ষোভকারীদের দাবী এবছর পোঙ্গল পেরিয়ে গেলেও সাময়িকভাবে একটি জায়গায় অন্তত জাল্লিকাট্টু করতে দেওয়া হোক। বিভিন্ন অঞ্চলে জাল্লিকাট্টু হয়ে থাকলেও সবথেকে বড় জাল্লিকাট্টু হয় মাদুরাই শহরের কাছে একটি জায়গায়।\nএই দাবী নিয়ে সরব হয়েছে তামিলনাড়ুর সবকটি রাজনৈতিক দল, অভিনেতা-অভিনেত্রী, ক্রিকেটার - সকলেই।\nতাঁদের কথায়, জাল্লিকাট্টু ফিরিয়ে আনা তামিল আত্ম-মর্যাদার প্রশ্ন হয়ে দাঁড়িয়েছে। এটাও বলা হচ্ছে, যে পশুপ্রেমী সংগঠনটির দায়ের করা মামলায় 'জাল্লিকাট্টু' বন্ধ হয়েছে, সেই 'পেটা'কেও নিষিদ্ধ করা হোক। তারা আদালতকে ভুল বুঝিয়ে নির্দেশ বার করেছে, এমন অভিযোগও করছেন অনেকে।\nপশুপ্রেমী সংগঠনের মামলায় 'জাল্লিকাট্টু' বন্ধ হয়েছে, তাই তাদেরও নিষিদ্দ করার দাবি তোলা হচ্ছে।\nঅন্য দিকে 'পেটা' বলছে জাল্লিকাট্টু শুরু হওয়ার আগে যে ষাঁড়গুলিকে ইনজেকশন দেওয়া হত আর তাদের চোখে লঙ্কা গুঁড়ো ছিটিয়ে দেওয়া হত, তার ভিডিও ফুটেজ রয়েছে তাদের কাছে।\nতামিল বিভাগের প্রধান থিরুমালাই মানিভান্নান বলছেন, "শুধু চেন্নাই নয়, গোটা তামিলনাড়ুতে এখন এমন একটাও ছোট-বড় শহর নেই, যেখানে জাল্লিকাট্টু নিয়ে বিক্ষোভ হচ্ছে না। প্রায় লাখ দশেক মানুষ আজ রাস্তায় নেমেছেন গোটা রাজ্যে। আর চেন্নাইয়ের মতো সব জায়গাতেই শহরের প্রাণকেন্দ্রগুলিতে মানুষ জড়ো হচ্ছেন সামাজিক মাধ্যমে পোস্ট দেখে। এরকম বিক্ষোভ বোধহয় ৬০-এর দশকে হিন্দি বিরোধী আন্দোলনের পরে আর হয় নি। অনেকে তো আবার এটাকে আরব বসন্তের সঙ্গেও তুলনা করছে।"\nপ্রধানমন্ত্রীর কাছে মুখ্যমন্ত্রীর অনুরোধ\nসাধারণ মানুষের বিপুল বিক্ষোভের মধ্যে রাজ্যের মুখ্যমন্ত্রী ও পনিরসিলভম আজ প্রধানমন্ত্রীর সঙ্গে বৈঠকে বসেছিলেন।\nমুখ্যমন্ত্রী অনুরোধ জানিয়েছেন যে সুপ্রীম কোর্টের নির্দেশকে এড়িয়ে একটা অর্ডিন্যান্স জারী করে 'জাল্লিকাট্টু' চালু করার জন্য।\nতবে মি. মোদী জানিয়ে দিয়েছেন, কেন্দ্রীয় সরকার রাজ্যের অনুভুতির সঙ্গে সহমর্মিতার পোষন করলেও বিষয়টি এখন আদালতের বিচারাধীন।


Posted on জুন 11, 2020 Author aamarsakal\tComment(0)\nমঙ্গলবার অনেকটাই ডপেক্ষা করা হযেিল। বুধবার অবশ্য নাম না করে অমিত শাহের কটাক্ষের জবাব দিযেিলেন মুখ্যমন্ত্রী মমতা বন্দ্যোপাধ্যায। বৃহস্পতিবার অবশ্য একযোগে একাধিক তৃণমূল নেতা বিজেপি’র প্রাক্তন সর্বভারতীয সভাপতি তথা স্বরাষ্ট্র মন্ত্রী অমিত শাহের ‘মিথ্যা’কে সামনে রেখে আক্রমণ শানাল। এদিন তৃণমূল ভবনে সাংবাদিক বৈঠক করে শাসকদলের মহাসচিব পার্থ চট্টোপাধ্যায বলেন, ‘যিনি সোনার বাংলা গড়ার কথা বলছেন, তাঁর সামনেই তো বিদ্যাসাগরের মূর্তি ভাঙা হয। বাংলার সংসৃ্তি ধংস করে ঠিক কোন সোনার বাংলা গড়তে চাইছেন। সোনার বাংলা কি বিদ্যাসাগরের মূর্তি ভাঙা দিযে শুরু হবে? বাংলার সংসৃ্তি বাংলার মানুষ বোঝেন। আর ওনাদের কি সংসৃ্তি সেটা বাংলার মানুষের অজানা নয। তাই বাংলার দুর্দিন এরাজ্যের মানুষ আসতে দেবেন না।’\n‘করোনা এক্সপ্রেস’ নিযে বিজেপি ভুল ব্যাখ্যা করছে। এদিন পার্থ চট্টোপাধ্যাযও কেন্দ্রীয সরকারকে নিশানা করে বলেন, ‘করোনা, আম্ফানের ক্ষতি সামাল দিতে রাজ্য সরকার যথাসাধ্য চেষ্টা করছে। মানুষকে বাঁচানোই প্রাথমিক লক্ষ্য। বিজেপি’র অবশ্য সেদিকে খেযাল নেই। তারা ভার্চুযাল সভা করছে। বাংলা নিযে শুধু রাজনীতি করাটাই বিজেপি’র অন্যতম লক্ষ্য। ভিন রাজ্যের পরিযাযী শ্রমিকরা বাংলায যথেষ্ট ভালো আছেন। তাই এখানে তারা থাকতে চাইছেন। পশ্চিমবঙ্গের পরিযাযী শ্রমিকদের অন্য রাজ্যে সেভাবে রাখা হযনি।\nঅমিত শাহ ভার্চুযাল সবা থেকে দাবি করেছেন, বাংলার ক্ষমতায আসার সঙ্গে সঙ্গেই তিনি ‘আযুষ্মান ভারত’ প্রকল্প চালু করে দেবেন। এদিন তার পাল্ঢা দিযেেন রাজ্য মন্ত্রিসভার অন্যতম সদস্য রাজীব বন্দ্যোপাধ্যায। তিনি বলেন, বিজেপি সরকার এক মিনিটে ‘আযুষ্মান ভারত’ প্রকল্প চালু করার কথা বলছে। তাহলে গোটা রাজ্যে বিনা পযসায চিকিত্সা বন্ধ হযে যাবে। কৃষকদের নিযে মিথ্যাচার করেছে অমিত শাহ। কৃষকদের যে টাকা দেওযার কথা ওনারা বলছেন, তার থেকে অনেক বেশি সুবিধা বাংলার কৃষকরা পান এ রাজ্যের সরকারের কাছ থেকে।রাজনীতিকে দূরে রেখে গঠনমূলক কাজের ডাক অভিষেকের।\nপ্রাক্তনকে শুভেচ্ছা বর্তমানের, বুদ্ধবাবুর জন্মদিন ভোলেন নি মমতা\nকাশ্মীরের আঁচ পড়লো আত্তারি-ওয়াঘা সীমান্তে, পাকিস্তানের স্বাধীনতা দিবসে ‘মিষ্টি মুখ’ নয় ভারতের\nআমার সকাল: বাড়ছে রেশন কার্ড সংশোধনের সময়, তৈরী হবে তিনটি রং! ডেবরা থেকে ঘোষণা মুখ্যমন্ত্রীর\nPosted on সেপ্টেম্বর 25, 2019 সেপ্টেম্বর 25, 2019 Author aamarsakal\nকলকাতায় করোনার সঙ্গেই ডেঙ্গির থাবা, আক্রান্ত ২।\n২২ হাজার কর্মী ছাঁটাই লুফথানসা বিমান সংস্থার।


হ্যালো ইনফিনিটের টকটেটিভ গ্র্যান্টস খারাপ স্ট্যান্ড-আপ কমেডিয়ান\nআমি হ্যালো5বাদে প্রতিটি মেইনলাইন হ্যালো শিরোনাম খেলেছি , এবং সবসময় একটি জিনিস দ্বারা বিরক্ত হয়েছি: দ্য গ্রন্টস। এগুলি হল একটি কামান খাওয়ার শত্রুর ধরন যার উদ্দেশ্য হল র‌্যাঙ্ক পূরণ করা এবং খেলোয়াড়দের এমন কিছু দেওয়া যা তারা এলিটদের মতো কঠিন শত্রুদের বিরুদ্ধে মুখোমুখি না হয়ে বেশি চিন্তা না করেই ঝাঁঝরা করতে পারে। সিরিজের প্রথম দিনগুলিতে, তারা একটি পুরোপুরি সূক্ষ্ম শত্রু ছিল যা হাতাহাতি আক্রমণে মজা ছিল। আক্রমণের সময় তারা বোকা আওয়াজ করেছিল, যা অন্যথায় মেলোড্রামাটিক সিরিজে কিছুটা লেভিটি ইনজেক্ট করেছিল।\nডেভেলপাররা সেই কৌতুকটি দ্বিগুণ করার আগে বেশি সময় লাগেনি, তাদের ওয়ান-লাইনারের সাথে আরও স্পষ্টভাবে হাস্যকর করে তোলে। গ্রান্ট হিউমার সবসময়ই হিট-অর-মিস হয়েছে, কিন্তু হ্যালো ইনফিনিট গেমের টোনের খরচে হ্যাকিনেসকে অপ্রতিরোধ্য পর্যায়ে নিয়ে যায়।\nগুঞ্জন মজার নয়\nহ্যালো3এর সময় , গ্র্যান্টস কথা বলতে শুরু করেছিল – অনেক। তারা চিৎকার করবে এবং মাস্টার চীফের নিছক দৃষ্টিতে চারপাশে ফ্ল্যাট করবে, তাদের চিৎকার কণ্ঠে বিভিন্ন কটূক্তি করবে। তারা তাদের জীবনের জন্য ভিক্ষা করে পালিয়ে যাবে, যখন খেলোয়াড়রা মেশিনগান, গ্রেনেড এবং রকেট লঞ্চার নিয়ে তাদের তাড়া করেছিল। অথবা তারা নিজেরাই কিছু গ্রেনেড তৈরি করতে পারে এবং আত্মহত্যার চেষ্টায় আপনার দিকে চার্জ করতে পারে, "আমি একটি আলিঙ্গন চাই!"\nHalo Infinite-এর জন্য এটিকে আরও বাফ করা হয়েছে, তবে কমেডিটি দ্রুত পাতলা হয়ে যায়। একটি মার্ভেল মুভির মতো, গ্রন্টস কেবল কিউপি লাইনগুলি ছুঁড়ে ফেলা বন্ধ করতে পারে না যা যাত্রা যত দীর্ঘ হবে (অন্তত মার্ভেল চলচ্চিত্রগুলি তিন ঘন্টার মধ্যে শেষ)।\nকমেডি রিলিফের উপর অত্যধিক নির্ভরতা সিরিজের স্বরের বিরুদ্ধে যায়। হ্যালো মহাকাশ গণহত্যা , ধর্মীয় চরমপন্থী, যুদ্ধ এবং অন্যান্য ভারী ধারণা সম্পর্কে। হাসি সবসময় মেজাজ হালকা করতে সাহায্য করেছে, কিন্তু অসীম এটি এতদূর নিয়ে গেছে যে এটি আমাকে একটি নৈতিক সমস্যায় ফেলেছে। গ্রান্টগুলি যুদ্ধক্ষেত্রে বাচ্চাদের সমতুল্য, এবং আমি তাদের কিছুই না করার মতো আলাদা করে ফেলছি। সিরিজের বৃহত্তর প্রেক্ষাপট বিবেচনা করে এটা শুধু ভুল মনে হয়।\nএকটি বিস্তৃত সমস্যা\nগ্রান্ট-যোগ্য গ্রান্ট জোকস ইনফিনিট-এর সাথে একটি বিস্তৃত বিষয়ে কথা বলে। এটিকে কী একটি অনন্য মহাবিশ্বে পরিণত করে তার উপর ফোকাস করার পরিবর্তে, যার মধ্যে অন্বেষণ করার জন্য প্রচুর আছে, বিকাশকারী 343 ইন্ডাস্ট্রিজ গেমটি খোঁড়া ওয়ান-লাইনারে পূর্ণ যা মনে করে যে তারা একটি বর্ডারল্যান্ডস গেম থেকে ছিনিয়ে নেওয়া হয়েছে (যা আমার কাছে খুব মজারও মনে হয় না, রেকর্ড এর জন্য).\nহতাশার বিষয় হল সিরিজের টোন সম্পূর্ণরূপে ফ্লিপ না করে এটি করার একটি উপায় ছিল। আইডব্লিউএইচবিওয়াইডি (আমি তোমার বাবা হতাম) নামক সিরিজে একটি নির্দিষ্ট খুলি রয়েছে যা এনপিসিগুলিকে বিরল বা অনন্য সংলাপ বলে। ডিফল্ট অভিজ্ঞতায় বাদ না দিয়ে যদি সেগুলিকে সেই সংশোধকের জন্য সংরক্ষিত করা হত, গ্রন্ট লাইনগুলি আরও বিধ্বংসী আশ্চর্য হয়ে উঠত।\nএটি যতটা অদ্ভুত শোনায়, হাস্যকর হাস্যরস হ্যালো অসীমকে প্রাণহীন বোধ করে। এটি গেমের মধ্যে ব্যক্তিত্বকে ইনজেক্ট করার একটি মরিয়া প্রচেষ্টার মতো আসে, কিন্তু ঠিক ফ্ল্যাট পড়ে যায়। গেমটিতে ডিফল্টভাবে ক্লাসিক গ্রন্ট বার্থডে পার্টি স্কালও থাকতে পারে, যাতে আপনি যখন মাথায় গ্রান্ট গুলি করেন তখন কনফেটি এবং চিয়ার্স পপ আউট হয়। ধ্রুবক কৌতুকগুলি এখানের চেয়ে অযৌক্তিক বাস্তবতায় বাড়িতে বেশি হবে।\nআমি সংখ্যালঘু , মনে হয় . অনেক খেলোয়াড় ইনফিনিট এর টকটেটিভ গ্র্যান্টসকে পছন্দ করে বলে মনে হচ্ছে, কিন্তু আমি তাদের কেবল হাস্যরসের একটি হ্যাকি প্রচেষ্টা ছাড়া আর কিছুই দেখতে পাচ্ছি না যা ব্যক্তিত্বের অভাব ঢাকতে চেষ্টা করছে। তারা মাধ্যমিক বিদ্যালয়ে আমি যে ধরনের রসিকতা পছন্দ করতাম তা উড়িয়ে দেয়, কিন্তু আমি এবং হ্যালো দুজনেই বড় হয়েছি। এটা আমাকে আকাঙ্ক্ষা করে যে গ্রন্টস গেমটিতে একেবারেই ছিল না, বা অন্তত একবারে একবারে বন্ধ হয়ে যাবে।


court case – প্রিয় বন্ধু বাংলা\nহোম > Posts tagged "court case"\nলোকসভা ভোট এগিয়ে আসতেই সারদা-নারদার মত কান্ড গুলি নিয়ে শাসকদলের বিরুদ্ধে রাজ্যে মাথাচাড়া দিচ্ছে কেন্দ্রীয় গোয়েন্দা সংস্থা গুলির কড়াকড়ি। জিজ্ঞাসাবাদের জন্য বারবার বিভিন্ন হেভিওয়েট নেতৃত্বকে ডেকে পাঠাচ্ছে সিবিআই ও ইডির অফিসাররা। কিন্তু এবার ঘটলো উল্টো ঘটনা। কলকাতা হাইকোর্টে নারদা কান্ডের চূড়ান্ত রিপোর্ট পেশ করার জন্য সিবিআইকে দু মাস সময় বেঁধে দিল।\nরাজ্যে পরিবর্তনের সরকার আসা এবং বামেদের বিদায়ের মূল ভূমিকায় রয়েছে সিঙ্গুর। তৎকালীন বিরোধী নেত্রী তথা বর্তমান মুখ্যমন্ত্রী মমতা বন্দ্যোপাধ্যায়ের নেতৃত্বে এই সিঙ্গুর এক সময় হয়ে উঠেছিল বাম বিরোধী আন্দোলনের মূর্ত প্রতীক। আর এই আন্দোলনে সিঙ্গুরের অজস্র মানুষের পাশাপাশি সেখানে সামিল হয়েছিলেন সিঙ্গুরের মাস্টারমশাই তথা বর্তমান বিধায়ক রবীন্দ্রনাথ ভট্টাচার্য এবং বেচারাম\nঅবশেষে রাজ্যের শীর্ষ আদালতে গ্রুপ ডি কর্মী নিয়োগ প্রক্রিয়া নিয়ে মামলা হল। প্রসঙ্গত, চলতি বছরের 28 শে সেপ্টেম্বর এই গ্রুপ ডি কর্মী নিয়োগ প্রক্রিয়ায় একটি বিজ্ঞাপন প্রকাশিত হয়। যেখানে বর্তমান শূন্যপদের সংখ্যা 221 দেখিয়ে একটি বিজ্ঞাপন দেওয়া হয়। আর এরপরই এই ঘটনায় এই গোটা নিয়োগ প্রক্রিয়াকে চ্যালেঞ্জ করে মামলা করেন\nশুভেন্দু অধিকারীকে নিয়ে বেপরোয়া মন্তব্যে কি দলের বিপদ বাড়াচ্ছেন তৃণমূলের নেতারা!\nকোলকাতা পৌরসভার ভোট কবে? জেনে নিন বিস্তারিত!\nপুরুলিয়ায় রোডশো ও সভা থেকে শাসকদল তৃণমূলকে চূড়ান্ত কটাক্ষ শুভেন্দু অধিকারীর


লাল টেলিফোনের প্রভাবে ডা. জোবায়দার আপিল খারিজ : রিজভী - Padmatimes24\nপ্রকাশিত: এপ্রিল ১৭, ২০২২; সময়: ২:১৮ pm |\nপদ্মাটাইমস ডেস্ক : জ্ঞাত আয়বহির্ভূত সম্পদ অর্জনে সহযোগিতার অভিযোগে দুর্নীতি দমন কমিশনের (দুদক) করা মামলা বাতিলে ডা. জোবায়দা রহমানের করা আবেদন (লিভ টু আপিল) খারিজের পেছনে লাল টেলিফোনের প্রভাব রয়েছে বলে দাবি করেছেন বিএনপির সিনিয়র যুগ্ম-মহাসচিব রুহুল কবির রিজভী।\nরোববার (১৭ মার্চ) নয়াপল্টন বিএনপির কেন্দ্রীয় কার্যালয়ের সামনে এক প্রতিবাদ সভায় এসব কথা বলেন তিনি। বিএনপির ভারপ্রাপ্ত চেয়ারম্যান তারেক রহমানের স্ত্রী ড. জোবায়দা রহমানের বিরুদ্ধে দুদকের করা মামলার প্রতিবাদে এ প্রতিবাদ সভার আয়োজন করে জাতীয়তাবাদী মহিলা দল।\nযারা কানাডায় ‘বেগম পাড়া’ তৈরি করেছে সেই শাসকগোষ্ঠীর বিরুদ্ধে ব্যবস্থা নেওয়ার সাহস দুদকের নেই বলে উল্লেখ করে রিজভী বলেন, কারণ আপনি হচ্ছেন আওয়ামী লীগের ড্রাইভার। সরকার যেভাবে বলে আপনি সেভাবে গাড়ি চালান, যদি বলে ডানে চালান আপনি ডানে চালান, বামে চালাতে বললে বামে চালান, দুদক চেয়ারম্যান আপনার নিজস্ব কোনো সত্ত্বা নেই। কোনো স্বাধীনতা নেই।\nতা না হলে একজন স্বাধীনতা ঘোষকের পুত্রবধূ বরেণ্য পরিবারের সন্তান, একজন চিকিৎসকের বিরুদ্ধে এ কাপুরুষিত মামলা করতে পারতেন না।\nজরুরি সরকার এবং আওয়ামী লীগের মধ্যে কোনো পার্থক্য নেই বলে মন্তব্য করে রিজভী বলেন, এক এগারোর সময় আজকের এই প্রধানমন্ত্রী বলেছিলেন মঈন উদ্দীন-ফখরুদ্দীনের সরকার আমাদের আন্দোলনের ফসল।\nতিনি আরও বলেন, দুদক জিয়া পরিবারের বিরুদ্ধে যে মামলা দিচ্ছে তা একটাও সত্য না। সব মামলা কাল্পনিক। নিম্ন আদালতে রায় হলে উচ্চ আদালতে আপিলের সুযোগ থাকে।\nকিন্তু বাংলাদেশের আইন আদালত যে শেখ হাসিনার আঁচলে বন্দি এটার প্রমাণ খালেদা জিয়া, একজন রণাঙ্গনের মুক্তিযোদ্ধার স্ত্রী, তিন তিনবারের প্রধানমন্ত্রী তার নামে মিথ্যা বানোয়াট মামলা দিয়ে বন্দি করে রেখেছে।\nমহিলা দলের সভাপতি আফরোজা আব্বাসের সভাপতিত্বে প্রতিবাদ সভায় উপস্থিত ছিলেন মহিলা দলের সাধারণ সম্পাদক সুলতানা আহমেদ, সিনিয়র যুগ্ম-সম্পাদক হেলেন জেরিন খান প্রমুখ।


রাখাইনে সরকারি দফতর দখল নিতে গিয়ে পুলিশের হামলায় ৭ বৌদ্ধ নিহত | daily nayadiganta\nঢাকা, মঙ্গলবার,২৩ জুলাই ২০১৯\nরাখাইনে সরকারি দফতর দখল নিতে গিয়ে পুলিশের হামলায় ৭ বৌদ্ধ নিহত\n১৭ জানুয়ারি ২০১৮,বুধবার, ১২:৩৫\nরাখাইনে মুসলমানদের বাড়িঘর পুড়িয়ে দিয়েছিল সরকারি বাহিনী ও উগ্রবাদী বৌদ্ধরা\nমিয়ানমারে বৌদ্ধধর্মাবলম্বী রাখাইনদের ওপর পুলিশের গুলিবর্ষণে সাতজন নিহত ও আরো অনেকে আহত হয়েছে। মঙ্গলবার রাতে তারা একটি সরকারি দফতর দখলে নেয়ার চেষ্টা করলে পুলিশ তাদের ছত্রভঙ্গ করতে গুলি বর্ষণ করলে হতাহতের ঘটনা ঘটে। পুলিশ এএফপি’কে একথা জানায়।\nখবরে বলা হয়, বৌদ্ধধর্মাবলম্বী কয়েক হাজার বিক্ষোভকারী একটি অনুষ্ঠান পালনের জন্য প্রাচীন মন্দির চত্বর মরাউকে সমবেত হয়েছিল। এ অঞ্চলের সংখ্যালুঘু রোহিঙ্গা মুসলিম সম্প্রদায়ের ওপর সামরিক বাহিনী ব্যাপক দমনপীড়ন চালালেও এটি এখন পর্যন্ত অক্ষত রয়েছে।\nতবে তাদের সমাবেশটি কেন সহিংস রূপ নিল তা তাৎক্ষণিকভাবে জানা যায়নি।\nসীমান্ত অতিক্রম করে বাংলাদেশের বিভিন্ন শিবিরে আশ্রয় নেয়া ছয় লাখ ৫৫ হাজার রোহিঙ্গা শরণার্থীকে ফেরত নিতে শুরু করতে মিয়ানমার ও বাংলাদেশের মধ্যে প্রত্যাবাসন চুক্তি স্বাক্ষরের দিন এ সংঘর্ষ হলো।\nপুলিশ এ সহিংসতার জন্য সেখানে সমবেত হওয়া জনতাকে দায়ী করেছে। কারণ, তারা জেলা প্রশাসনের একটি দপ্তর দখল করে সেখানে রাখাইন রাজ্যের পতাকা উত্তোলনের চেষ্টা চালাতে গেলে এ সংঘর্ষ শুরু হয়।\nমিয়ানমার পুলিশের মুখপাত্র কর্নেল মিয়ো সোয়ে এএফপি’কে বলেন, নিরাপত্তা বাহিনীর সদস্যরা সমবেত জনতাকে ছত্রভঙ্গ করতে প্রথমে রাবার বুলেট ছুঁড়লেও তারা সরে না যাওয়ায় পুলিশ গুলি বর্ষণ করে। এতে সাতজন নিহত ও ১৩ জন আহত হয়।\nরোহিঙ্গা প্রত্যাবাসনের চুক্তিতে চার গভীর সংশয়\nবাংলাদেশ আর মিয়ানমারের সরকার রোহিঙ্গা মুসলিমদের প্রত্যাবাসনের জন্য এক চুক্তি করেছে।\nবাংলাদেশের পররাষ্ট্র সচিব শহিদুল হক বিবিসিকে জানিয়েছেন, চুক্তি অনুযায়ী মিয়ানমার প্রতিদিন তিনশ করে প্রতি সপ্তাহে ১৫শ রোহিঙ্গাকে ফেরত নেবে এবং দুই বছরের মধ্যে এই রোহিঙ্গাদের প্রত্যাবাসন শেষ করা হবে।\nতবে কবে থেকে এই প্রত্যাবাসন শুরু হবে, সেটি এখনও নিশ্চিত নয়।\nগত বছর ২৫শে আগস্ট মিয়ানমারের রাখাইন রাজ্যে সামরিক বাহিনীর এক অভিযান শুরুর পর থেকে থেকে এ পর্যন্ত ছয় লক্ষেরও বেশি রোহিঙ্গা বাংলাদেশে পালিয়ে এসেছে।\nতাদের কাছে শোনা গেছে হত্যা, ধর্ষণ, ও বাড়িঘরে অগ্নিসংযোগের ভয়াবহ সব বর্ণনা।\nজাতিসংঘ একে এথনিক ক্লেনজিং বা জাতিগত নির্মূল অভিযানের একটি দৃষ্টান্ত বলে উল্লেখ করেছে। মিয়ানমার অবশ্য তা অস্বীকার করেছে।\nএর পর ব্যাপক আন্তর্জাতিক চাপের মুখে এই রোহিঙ্গাদের দেশে ফিরিয়ে নেবার জন্য বাংলাদেশ-মিয়ানমার আলোচনা শুরু হয় নভেম্বর মাসে।\nতবে এই চুক্তির বাস্তবায়ন নিয়ে প্রধান সংশয় রয়েছে চারটি, বলছেন বিশ্লেষকরা।\nচুক্তিতে কি আছে?\nবাংলাদেশে আশ্রয় নেয়া রোহিঙ্গাদের মধ্যে অনেকে বলেছেন, চুক্তিতে কি আছে তা নিয়ে তারা তেমন কিছুই জানেন না।\nবিবিসির সংবাদদাতা জানাচ্ছেন, দু দেশই একমত হয়েছে যে এই প্রত্যাবাসন হবে স্বেচ্ছামূলক।\nমিয়ানমারের পররাষ্ট্র সচিব উ মিন্ট থু বলেছেন, প্রত্যাবাসন শুরু হবে ২৩শে জানুয়ারি।\nপরিস্থিতি কি নিরাপদ?\nমানবাধিকার সংস্থা এ্যামনেস্টি ইন্টারন্যাশনালের গবেষক লরা হাই বলছেন, মিয়ানমারের পরিস্থিতি রোহিঙ্গাদের ফিরে যাবার মতো নিরাপদ নয়।\nবিবিসির সংবাদদাতা জোনাথন হেড বলেন, রোহিঙ্গারা বলছে তাদের নিরাপত্তা নিশ্চিত হলে, বাড়িঘর পুননির্মাণ হলে এবং নিপীড়ন বন্ধ হলেই তারা মিয়ানমারে ফিরবে। তবে তেমন অবস্থা এখনো তৈরি হয় নি।\nত্রাণ সংস্থাগুলোরও এ নিয়ে গভীর সংশয় রয়েছে।\nব্রিটিশ রাজনীতিবিদ এবং মানবাধিকার কর্মী রোজেনা এলিন খান বলছেন, উপযুক্ত পরিস্থিতি সৃষ্টি না হলে রোহিঙ্গাদের ফেরত পাঠানো মানে তাদের মৃত্যুর মুখে আবার ঠেলে দেয়া।\nরোহিঙ্গারা কি কখনো নাগরিকত্ব পাবে?\nরোহিঙ্গা নেতা সিরাজুল মোস্তফা বলছেন, আমাদের প্রথম চাওয়া হলো নাগরিকত্ব।\nএটা কি কখনো হবে?\nবৌদ্ধপ্রধান মিয়ানমারের সরকার রোহিঙ্গাদের নাগরিকত্ব দেয় না, এবং তাদের ২০১৪ সালের জনগণনাতেও অন্তর্ভক্ত করা হয়নি। তাদেরকে আসলে মিয়ানমারের বাসিন্দা বলেই স্বীকার করা হয় না।\nতাদের বাংলাদেশ থেকে আসা অবৈধ অভিবাসী বলে মনে করা হয়। নতুন চুক্তিতেও তাদের নাগরিকত্ব পাবার সম্ভাবনা ক্ষীণ।\nবাংলাদেশও তাদের স্বীকৃতি দিচ্ছে না। শরণার্থী শিবিরে জন্মানো শিশুদের জন্মের সনদপত্র দেয়া হচ্ছে না।\nরোহিঙ্গারা কি তাদের জমি ফেরত পাবে?\nসিরাজুল মোস্তফার কথা, ‘তাদেরকে আমাদের জমি ফিরিয়ে দিতে হবে।’\nহিউম্যান রাইটস ওয়াচের মতে কমপক্ষে ৩৫৪টি রোহিঙ্গা গ্রাম পুরো বা আংশিক পুড়িয়ে দেয়া হয়েছে।\nরোহিঙ্গারা কি এ জমি ফেরত পাবে, বা তারা কি প্রমাণ করতে পারবে যে এ জমি তাদের ছিল?\nমিয়ানমারের পররাষ্ট্র সচিব বলেছেন চুক্তি তাদের আবাসনের কথা আছে, ফেরার পর তাদের নির্মাণাধীন ট্রানজিট ক্যাম্পে রাখা হবে।\nউ মিন্ট আরো বলেছেন , তারা ‘নতুন গ্রাম’ তৈরির পরিকল্পনা বাস্তবায়ন করছেন। নতুন গ্রামের কথায় মনে হতে পারে যে রোহিঙ্গাদের পুরোনো জমি ফিরে পাওয়ার সম্ভাবনা খুব বেশি নেই। বিবিসি।


ছাত্র রাজনীতির সঙ্গে জড়িত থাকলে বুয়েট থেকে বহিষ্কার\nবাংলাদেশ প্রকৌশল বিশ্ববিদ্যালয়ে (বুয়েট) র‌্যাগিং ও রাজনীতিতে কোনো শিক্ষার্থী জড়িত হলে সর্বোচ্চ শাস্তি চিরতরে বহিষ্কারের নীতিমালা প্রণয়ন করেছে বিশ্ববিদ্যালয় প্রশাসন। সোমবার রাতে বিশ্ববিদ্যালয়ের ছাত্রকল্যাণ পরিদপ্তরের পরিচালক মিজানুর রহমানের স্বাক্ষরিত গণমাধ্যমে পাঠানো এক সংবাদ বিবৃতিতে এতথ্য জানানো হয়।\nবিবৃতিতে উল্লেখ করা হয়েছে, র‍্যাগিংয়ের কারণে কোনো ছাত্রের মৃত্যুর অভিযোগ প্রমাণ হলে বাংলাদেশ প্রকৌশল বিশ্ববিদ্যালয় (বুয়েট) অভিযুক্ত ছাত্রকে বিশ্ববিদ্যালয় থেকে চিরতরে বহিষ্কার করবে। এছাড়া অভিযুক্তের বিরুদ্ধে বিশ্ববিদ্যালয়ের আইন কর্মকর্তা বাদী হয়ে মামলা দায়ের করবেন। এই বিবৃতি জারির মাধ্যমে আন্দোলনরত শিক্ষার্থীদের তিন দফা দাবির সব কটি পূরণ হলো।\nবিবৃতিতে আরো বলা হয়েছে, প্রত্যক্ষ বা পরোক্ষভাবে রাজনীতিতে জড়িত থাকলে, রাজনৈতিক পদে থাকলে, রাজনীতি করতে কাউকে উদ্বুদ্ধ বা বাধ্য করলে অপরাধ সাপেক্ষে শাস্তি সতর্কতা, জরিমানা, বিশ্ববিদ্যালয় থেকে যে কোনো মেয়াদে বহিষ্কার।\nবিবৃতিতে র‍্যাগিং প্রসঙ্গে বলা হয়েছে, কোনো ছাত্রের মৃত্যুর শাস্তি বুয়েট থেকে বহিষ্কার ও থানায় মামলা দায়ের। কোনো ছাত্র গুরুতর শারীরিক ক্ষতি বা মানসিক ভারসাম্যহীনতার শিকার হলেও অভিযুক্তকে বিশ্ববিদ্যালয় থেকে চিরতরে বহিষ্কার করা হবে।\nউল্লেখ্য,৬ অক্টোবর বুয়েট ছাত্র আবরার ফাহাদকে শেরে বাংলা হলে পিটিয়ে হত্যা করে ছাত্রলীগের একদল নেতা-কর্মী। এরপর থেকে বিভিন্ন দাবিতে আন্দোলন করে আসছেন বুয়েটের শিক্ষার্থীরা। গত ১৩ নভেম্বর আদালতে অভিযোগপত্র জমা দেয় পুলিশ। অভিযোগপত্র জমার প্রতিক্রিয়ায় ১৪ নভেম্বর শিক্ষার্থীরা বলেছিলেন, তিনটি দাবি বাস্তবায়ন হলে তাঁরা একাডেমিক অসহযোগ থেকে সরে গিয়ে ক্লাস-পরীক্ষায় ফিরবেন। সেই দাবিগুলোর একটি ছিল অভিযোগপত্রে নাম আসা ছাত্রদের বুয়েট থেকে স্থায়ী বহিষ্কার। দাবি অনুযায়ী ২৬ জন শিক্ষার্থীকে আজীবন বা স্থায়ীভাবে বহিষ্কার করে বুয়েট কর্তৃপক্ষ। বিশ্ববিদ্যালয়ের শৃঙ্খলা ভঙ্গ করায় ৬ জন শিক্ষার্থীকে বিভিন্ন মেয়াদে শাস্তি দেওয়া হয়।\nএর আগে পুলিশের পক্ষ থেকে আদালতে ২৫ জনকে আসামি করে এই মামলায় চার্জশিট জমা দেওয়া হয়। চার্জশিটে উল্লেখ করা হয়েছে, আবরার হত্যায় সরাসরি অংশে নেয় ১১ জন। বাকি ১৪ জন হত্যাকাণ্ডে বিভিন্ন পর্যায়ে জড়িত রয়েছে। মোট হত্যার ঘটনায় ২৫ জনকে আসামি করে অভিযোগপত্র (চার্জশিট) দিয়েছে পুলিশ। আসামি ২৫ জনের মধ্যে ২১ জনকে গ্রেফতার করা হয়েছে।\n২১জনের মধ্যে ১৬ জনের নাম আবরারের বাবার করা হত্যা মামলার এজাহারে আছে। তারা হলেন, মেহেদী হাসান রাসেল, মো. অনিক সরকার, ইফতি মোশাররফ সকাল, মো. মেহেদী হাসান রবিন, মো. মেফতাহুল ইসলাম জিওন, মুনতাসির আলম জেমি, খন্দকার তাবাখখারুল ইসলাম তানভির, মো. মুজাহিদুর রহমান, মুহতাসিম ফুয়াদ, মো. মনিরুজ্জামান মনির, মো. আকাশ হোসেন, হোসেন মোহাম্মদ তোহা, মো. মাজেদুল ইসলাম, শামীম বিল্লাহ, মোয়াজ আবু হুরায়রা ও এ এস এম নাজমুস সাদাত।\nবাকি ৫ জনের নাম তদন্তে বেরিয়ে এসেছে। তারা হলেন, ইসতিয়াক আহম্মেদ মুন্না, অমিত সাহা, মো. মিজানুর রহমান ওরফে মিজান, শামসুল আরেফিন রাফাত ও এস এম মাহমুদ সেতু। পলাতক আছেন চারজন। পলাতক জিসান, তানিন ও মোর্শেদের নাম মামলার এজাহারে রয়েছে। এজাহারের বাইরে আরেক আসামি হলেন রাফি।


বাংলা একাডেমি: প্রমিত বাংলা বানানের নিয়ম – ourbangladesh24\n১.০৪. সন্ধির ক্ষেত্রে ক খ গ ঘ পরে থাকলে পদের অন্তস্থিত ম্ স্থানে অনুস্বার (ং) লেখা যাবে। যেমন : অহংকার, ভয়ংকর, সংগীত, শুভংকর, হৃদয়ংগম, সংঘটন। তবে অঙ্ক, অঙ্গ, আকাঙ্ক্ষা, গঙ্গা, বঙ্গ, লঙ্ঘন, সঙ্গ, সঙ্গী প্রভৃতি সন্ধিবদ্ধ নয় বলে ঙ স্থানে (ং) হবে না।\nসকল অ-তৎসম অর্থাৎ তদ্ভব, দেশি, বিদেশি, মিশ্র শব্দে কেবল ই এবং উ এবং এদের-কার চিহ্ন ি ু ব্যবহৃত হবে। এমনকি স্ত্রীবাচক ও জাতিবাচক ইত্যাদি শব্দের ক্ষেত্রেও এই নিয়ম প্রযোজ্য হবে। যেমন গাড়ি, চুরি, দাড়ি, বাড়ি, ভারি (অত্যন্ত অর্থে), শাড়ি, তরকারি, বোমাবাজি, দাবি, হাতি, বেশি, খুশি, হিজরি, আরবি, ফারসি, ফরাসি, বাঙালি, ইংরেজি, জাপানি, জার্মানি, ইরানি, হিন্দি, সিন্ধি, ফিরিঙ্গি, সিঙ্গি, ছুরি, টুপি, সরকারি, মাস্টারি, মালি, পাগলামি, পাগলি, দিঘি, কারামতি, রেশমি, পশমি, পাখি, ফরিয়াদি, আসামি, বে-আইনি, ছড়ি, কুমির, নানি, দাদি, বিবি, মামি, চাচি, মাসি, পিসি, দিদি, বুড়ি, ছুঁড়ি, নিচ, নিচু, ইমান, চুন, পুব, ভুখা, মুলা, পুজো, উনিশ, উনচল্লিশ।\nতৎসম শব্দের বানানে ণ, ন-য়ের নিয়ম ও শুদ্ধতা রক্ষা করতে হবে। এ ছাড়া তদ্ভব, দেশি, বিদেশি, মিশ্র কোনো শব্দের বানানে ণত্ব-বিধি মানা হবে না অর্থাৎ ণ ব্যবহার হবে না। যেমন : অঘ্রান, ইরান, কান, কুরআন, গোনা, ঝরনা, ধরন, পরান, সোনা, হর্ন।\nবিদেশি মূল শব্দে শ, স-য়ের যে প্রতিষঙ্গী বর্ণ বা ধ্বনি রয়েছে বাংলা বানানে তাই ব্যবহার করতে হবে। যেমন : সাল (=বৎসর), সন, হিসাব, শহর, শরবত, শামিয়ানা, শখ, শৌখিন, জিনিস, আপস, সাদা, পোশাক, বেহেশ্ ত, নাশতা, কিশমিশ, শরম, শয়তান, শার্ট, স্মার্ট। তবে পুলিশ শব্দটি ব্যতিক্রমরূমে শ দিয়ে লেখা হবে। তৎসম শব্দে ট, ঠ বর্ণের পূর্বে ষ হয়। যেমন : বৃষ্টি, দুষ্ট, নিষ্ঠা, পৃষ্ঠা। কিন্তু বিদেশি শব্দে এই ক্ষেত্রে স হবে। যেমন : স্টল, স্টাইল, স্টিমার, স্টুডিয়ো, স্টেশন, স্টোর, স্ট্রিট।\n২.০৫. আরবি-ফারসি শব্দে ‘সে’, ‘সিন’, ‘সোয়াদ’ বর্ণগুলির প্রতিবর্ণরূপে স, এবং ‘শিন’-এর প্রতিবর্ণরূপে শ ব্যবহৃত হবে। যেমন ; সালাম, তসলিম, ইসলাম, মুসলিম, মুসলমান, সালাত, ইশা, শাবান (হিজরি মাস), শাওয়াল (হিজরি মাস), বেহেশত। এই ক্ষেত্রে স-এর পরিবর্তে ছ লেখার কিছু প্রবণতা দেখা যায়, তা ঠিক নয়। তবে যেখানে বাংলায় বিদেশি শব্দের বানান সম্পূর্ণ পরিবর্তিত হয়ে স ছ-য়ের রূপ লাভ করেছে সেখানে ছ ব্যবহার করতে হবে। যেমন : পছন্দ, মিছিল, মিছরি, তছনছ।\n২.০৬. ইংরেজি ও ইংরেজির মাধ্যমে আগত বিদেশি s বর্ণ বা ধ্বনির জন্য স এবং sh, -sion, -ssion, -tion প্রভৃতি বর্ণগুচ্ছ বা ধ্বনির জন্য শ ব্যবহৃত হবে।\nবাংলায় প্রচলিত বিদেশি শব্দ সাধারণভাবে বাংলা ভাষার ধ্বনিপদ্ধতি-অনুযায়ী লিখতে হবে। যেমন : কাগজ, জাহাজ, হুকুম, হাসপাতাল, টেবিল, পুলিশ, ফিরিস্তি, হাজার, বাজার, জুলুম, জেব্রা।\nবাংলায় এ বা এ-কার দ্বারা অবিকৃত এ এবং বিকৃত বা বাঁকা অ্যা এই উভয় উচ্চারণ বা ধ্বনি নিষ্পন্ন হয়। তৎসম বা সংস্কৃত ব্যাস, ব্যায়াম, ব্যাহত, ব্যাপ্ত, জ্যামিতি, ইত্যাদি শব্দের বানান অনুরূপভাবে লেখার নিয়ম রয়েছে। অনুরূপ তৎসম এবং বিদেশি শব্দ ছাড়া অন্য সকল বানানে অবিকৃত-বিকৃত নির্বিশেষে এ বা এ-কার হবে। যেমন : দেখে, দেখি, যেন, জেনো, কেন, কেনো (ক্রয় করো), গেল, গেলে, গেছে।


রচনাঃ সৎসঙ্গ (SSC HSC JSC) - Hazabarolo.com\nরচনাঃ সৎসঙ্গ (SSC HSC JSC)\n0 রিমন Saturday, October 24, 2020\nসৎসঙ্গ অথবা, সৎসঙ্গী নির্বাচন অথবা, সৎসঙ্গের প্রয়োজনীয়তা রচনা ৬ ৭ ৮ ৯ ১০ ১১ ১২ শ্রেণী SSC HSC JSC । সৎসঙ্গ মানুষের জীবনকে পরিপূর্ণতার দিকে উন্নীত করে\nসৎসঙ্গ অথবা, সৎসঙ্গী নির্বাচন অথবা, সৎসঙ্গের প্রয়োজনীয়তা রচনা ৬ ৭ ৮ ৯ ১০ ১১ ১২ শ্রেণী SSC HSC JSC\nমানুষ সামাজিক জীব। সে প্রতিনিয়ত অন্যের সঙ্গ ও সান্নিধ্য কামনা করে আসছে। সভ্যতার শুরু থেকে মানুষ সংঘবদ্ধভাবে জীবন যাপন করে আসছে। তাই ব্যক্তিজীবনের সার্থকতা নির্ভর করে সমাজ ও পরিবেশের ওপর। সেই সমাজ ও পরিবেশ মানুষের ব্যক্তিত্ব দ্বারাই প্রভাবিত হয়। জীবনের যথার্থ ও সুষ্ঠু বিকাশের জন্য সৎ সাহচর্যের বিশেষ প্রয়ােজন। সৎসঙ্গ মানুষের জীবনকে পরিপূর্ণতার দিকে উন্নীত করে, পক্ষান্তরে অসৎসঙ্গ তার ব্যক্তিত্ব, প্রতিভা, সুনাম এমনকী সাফল্যকেও ধ্বংস করে। একারণে সৎসঙ্গ এবং অসৎসঙ্গ এ দুয়ের মধ্যকার পার্থক্যটা বুঝে সুচিন্তিতভাবে সৎসঙ্গকে বেছে নিতে হবে। আর সৎসঙ্গকে বেছে নিতে হলে প্রথমেই নিজেকে সৎ হিসেবে গড়ে তুলতে হবে।\nসৎসঙ্গ কী ও তার বৈশিষ্ট্য\nব্যক্তি তার মানসিক ও সামাজিক অভাব পূরণ করার জন্য যে-সব সঙ্গীর সঙ্গে নিত্য চলাফেরা ও ওঠাবসা করে, তাদের চরিত্র যদি পবিত্র এবং সুন্দর হয়, তাহলে তাদের সঙ্গই সৎসঙ্গ। সহজ কথায় বলা চলে, সৎসঙ্গ বলতে বােঝায় উত্তম চরিত্রের বন্ধুবান্ধব যাদের প্রভাব ও আদর্শে নিজের জীবন গড়ে তােলা যায়। আর উত্তম চরিত্র বলতে বােঝায়- সততা, সত্যনিষ্ঠা, প্রেম, পরােপকারিতা, দায়িত্ববােধ, শৃঙ্খলা, অধ্যবসায় ও কর্তব্যপালন ইত্যাদি। এগুলাে মানুষ যখন সহজে নিজের মধ্যে বিকশিত করে তােলে এবং স্বতঃস্ফূর্তভাবে তার প্রতিটি কথা ও কাজের মাধ্যমে ফুটিয়ে তুলতে সক্ষম হয়, তখন উত্তমচরিত্র তার স্বভাবের সঙ্গে সমীভূত হয়ে যায়। ফলে, দৈনন্দিন জীবনের স্বাভাবিক আচরণেও উত্তমচরিত্রের বৈশিষ্ট্যাবলি প্রকাশ পেতে থাকে। আর এ-পর্যায়ে গিয়ে ব্যক্তি তার চরিত্রকে একটি সম্পদ হিসেবে আবিষ্কার করে। সর্বোপরি একজন সৎসঙ্গী নির্বাচনের ক্ষেত্রে দেখতে হবে, তার মধ্যে নিচের গুণাবলি রয়েছে কি-না। নিচের এসব বৈশিষ্ট্যই সৎসঙ্গের বৈশিষ্ট্য :\n১. মানবিক গুণাবলির সমাহার হিসেবে ধৈর্য, সাহস, আনুগত্য, সততা, সৌজন্য, নির্ভরযােগ্যতা, কৃতজ্ঞতাবোেধ, সহজ অমায়িকতা, পরহিতব্রত ইত্যাদি গুণাবলি;\n২. শৃঙ্খলা, সময়ানুবর্তিতা, সহিষ্ণুতা, শিষ্টাচার ইত্যাদি সামগ্রিক আচার-আচরণ-অভ্যাস;\n৩. দেশপ্রেম, অসাম্প্রদায়িকতা, জাতীয়তাবােধ, আন্তর্জাতিক সৌভ্রাতৃত্ব, মানবপ্রেম ইত্যাদি সংগঠিত ভাবাবেগ;\n৪. হিংসা, বিদ্বেষ, কুটিলতা ইত্যাদি মানসিকতা পরিহার এবং বদ অভ্যাস বা প্রবৃত্তি দমন;\nসৎসঙ্গ ও অসৎসঙ্গের প্রভাব\nমানুষের চারপাশে যে জীবন নিয়ত আবর্তিত হয় তাতে আছে ভালাে-মন্দের সমাহার। কিন্তু জীবনের সার্থক বিকাশের জন্য প্রয়ােজন কেবল ভালাের দিক— মন্দ দিকগুলাে তাকে সচেতনভাবে পরিহার করে চলতে হবে। সে জন্য মন্দ সঙ্গ পরিত্যাগ করে উত্তম সঙ্গী জুটিয়ে নিয়ে জীবনে এগিয়ে যেতে হবে। ব্যক্তি-চরিত্রের ওপর তার সঙ্গী-সাথির প্রভাব অত্যন্ত প্রত্যক্ষ এবং প্রবল। এই সঙ্গীর চরিত্র যদি হয় অসৎ, নিয়মবিরুদ্ধ এবং কলুষিত তাহলে তার চরিত্রের মধ্যে এই খারাপ দিকগুলাের প্রভাব পড়বে এতে কোনাে সন্দেহ নেই।\nঅপরপক্ষে সঙ্গীর চরিত্র যদি নির্মল সুন্দর এবং পবিত্র হয় তাহলে তার প্রভাবেও ব্যক্তির নিজস্ব চরিত্র বিকশিত হওয়ার সুযােগ পায়। বস্তুত সৎসঙ্গের অভাবেই মানুষ আজ সত্যপথ থেকে বিচ্যুত হয়েছে। ফলে অসৎসঙ্গের সান্নিধ্যে এসে নিজেদের স্বার্থসিদ্ধিকেই তারা প্রাধান্য দিয়ে নানারকমের অত্যাচার, অনাচার ও দুর্নীতি করে চলেছে। ফলে সমাজে এসেছে অবক্ষয়। ঘরে-বাইরে সর্বত্রই আজ মনুষ্যত্বের দীনতার চিত্র। বর্তমান সমাজব্যবস্থায় বড়দের কাছ থেকে ভালাে কিছু শেখার আশা করা যায় না। যুব সমাজকে নতুন চেতনায় উদ্দীপ্ত করার মতাে আজ কোনাে পরিকল্পনা নেই, ফলে তারা প্রতিনিয়ত অবক্ষয়ের দিকে অগ্রসরমান। একদিকে রাজনৈতিক দ্বন্দ্ব-কলহ, অপরদিকে অর্থনৈতিক দুর্দশা, ফলে শিক্ষাজগতে নৈরাজ্য, সমাজসেবার নামে নিজের স্বার্থ হাসিল এবং স্বেচ্ছাচারিতা যুবসমাজকে বিপথগামী করছে। আজ আমরা অবাক বিস্ময়ে প্রত্যক্ষ করি, সমাজে সমাজ-বিরােধীর যে সম্মান, যে প্রতিপত্তি, সেখানে একজন জ্ঞানী, সৎ মানুষের মূল্য তুচ্ছ। সততা সেখানে লাঞ্ছিত, অসহায়। বিবেক সেখানে বিবর্জিত। জ্ঞানী-গুণীরাও তাদের খাতির করে। রাজনৈতিক নেতাদের তারা ডান হাত। জঘন্য, নিষ্ঠুর কাজকর্ম করেও তারা আইনের চোখে নিরাপদ। প্রশাসন প্রয়ােজন মতাে ওদের ব্যবহার করে। কী তাদের মূলধন? তারা অনায়াসে মানুষ খুন করে, ডাকাতি করে, জনজীবনে ত্রাসের সৃষ্টি করে। এই মূলধন নিয়েই ওরা সমাজের বিশিষ্ট মানুষ। আজ তাদের সান্নিধ্যে এসে আমাদের যুবসমাজ ধ্বংসের দিকে অগ্রসরমান।\nআমাদের কর্তব্য ও সৎসঙ্গী নির্বাচন\nজ্ঞানপ্রেমিক ও রাস্ৰটবিজ্ঞানী এরিস্টটল (Aristotle) বলেন: ‘প্রকৃত বন্ধুত্ব হলাে দুই দেহ এক আত্মা’। এ বন্ধু নির্বাচনের ওপর নির্ভর করে অনেক কিছু। সংসারে ভালাের পাশাপাশি মন্দ লােকেরও অভাব নেই। সৎসঙ্গ ও অসৎসঙ্গ এই পার্থক্যের কথা বিবেচনা করেই মানুষের জীবনে সৎসঙ্গের প্রয়ােজনীয়তা স্বীকৃত হয়েছে এবং অসৎসঙ্গ পরিহারের চেষ্টা অনিবার্য হয়ে উঠেছে। মানুষের শিশুকাল থেকে এ সম্পর্কে সচেতন হওয়া বাঞ্ছনীয়। জীবনের প্রাথমিক পর্যায়ে যদি সঠিক গতিপথ নির্ধারণ করা যায় তবে ভবিষ্যৎ কখনও বিফল হতে পারে না। তাই ছােটবেলা থেকেই অসৎসঙ্গ পরিহার করে সৎসঙ্গ গ্রহণ করতে হবে। একজন উত্তম বন্ধু যেমন জীবনের গতি পাল্টে দিতে পারে, তেমনি একজন অসৎ বন্ধু জীবনকে পৌছে দিতে পারে ধ্বংসের চূড়ান্ত সীমায়। এ জন্যে প্রবাদ রয়েছে, ‘সঙ্গদোষে লােহা ভাসে’। পরশমণির ছোঁয়ায় লােহা যেমন সােনা হয়ে ওঠে তেমনি সৎ চরিত্রের প্রভাবে মানুষের পশুপ্রবৃত্তি ঘুচে যায়, জন্ম নেয় সৎ, সুন্দর ও মহৎ জীবনের আকাঙ্ক্ষা। আবার সঙ্গদোষে মানুষ তার চরিত্রকে হারিয়ে পশুর চেয়েও অধম হয়ে যায়।\nএ জগতে যত লােকের অধঃপতন হয়েছে অসৎ সংসর্গই এর অন্যতম কারণ। মানুষ সতর্ক থাকলেও কুসংসর্গে পড়ে নিজের অজ্ঞাতে পাপের পথে পরিচালিত হয়। প্রবাদ রয়েছে ‘দৃর্জন বিদ্বান হলেও পরিত্যাজ্য’। তাই সঙ্গ নির্বাচনে আমাদের সতর্ক হতে হবে। সৎসঙ্গ গ্রহণের ক্ষেত্রে সবসময় সতর্ক হতে হবে, কেননা অনেকে বন্ধু সেজে সর্বনাশ সাধন করে, এরকম হীন মনের মানুষও আমাদের সমাজে কম নয়। সে জন্য সৎসঙ্গ লাভের জন্য বন্ধু নির্বাচনের প্রশ্নটি গুরুত্বপূর্ণ। যাদের বন্ধু বলে গ্রহণ করতে হবে তাদের আচার-আচরণ, কার্যকলাপ, তাদের প্রকৃতি ও প্রবৃত্তি সম্পর্কে আগেই ধারণা নিতে হবে। সৎসঙ্গ লাভের জন্য সমমনা হতে হবে। অর্থাৎ একজন সৎ লােকের জন্য অপর একজন সৎ লোকই প্রয়ােজন। মননে ও আদর্শে উভয়ের মধ্যে বিভেদ থাকলে চলবে না। যতটা পারা যায় একই মতাদর্শী ও একই আদর্শে উভয়কেই অনুপ্রাণিত হতে হবে।\nইসলাম এক্ষেত্রে উত্তম সঙ্গ বা বন্ধু নির্বাচণের পরামর্শ দিয়েছে : ‘মানুষ তার বন্ধুর আদর্শে গড়ে ওঠে। সুতরাং তার বন্ধু নির্বাচনে খেয়াল রাখতে হবে যে, সে কাকে বন্ধু বানাচ্ছে’। নিছক আবেগ ও ক্ষণিকের মােহে আবদ্ধ হয়ে বন্ধু নির্বাচন করলে এর পরিণাম ভয়াবহ হতে পারে। এজন্য বন্ধু নির্বাচনের আগে তাকে পরীক্ষা করে নিতে হবে। বন্ধু নির্বাচনে তিনটি গুণ থাকা চাই :\nযাকে বন্ধু হিসেবে গ্রহণ করবে তার বাহ্য ও অভ্যন্তরীণ দিক সম্পর্কে যথাসম্ভব খোঁজখবর নিতে হবে। জ্ঞানী, সৎ, ন্যায়পরায়ণ, ত্যাগী, নিঃস্বার্থ, চরিত্রবান, সহজ-সরল ইত্যাদি গুণ দেখে সঙ্গ নির্বাচন করলে উত্তম বন্ধু হতে পারে। গুণ-দোষ দেখে বন্ধুত্ব করার পর যদি তার কোনাে কুৎসিত চরিত্র প্রকাশ পায়, তবে তার থেকে দ্রুত নিজেকে সংবরণ করে নেয়া উচিত।\nশেখ সাদীর (রহ.) বিখ্যাত উক্তি রয়েছে, “সৎসঙ্গে স্বর্গবাস, অসৎসঙ্গে সর্বনাশ”। সৎসঙ্গের প্রভাবে ব্যক্তির নির্মল চরিত্র নির্মল থাকে এবং তা আরও বিকশিত হবার সুযােগ পায়। মানুষ সামাজিক জীব। তাই সে একা বাস করতে পারে না। সমাজবদ্ধ জীবনযাপনের ক্ষেত্রে তাকে অন্যের সান্নিধ্য গ্রহণ করতে হয়, বন্ধু নির্বাচনের প্রয়ােজন পড়ে। কারণ বন্ধু জীবনের সুখ-দুঃখ, হাসি-কান্নার ভাগিদার। বন্ধুই পারে আত্মার মধ্যমণি হয়ে কিছুক্ষণের জন্য হলেও দুঃখকে ভুলিয়ে আনন্দের জগতে ডুবিয়ে রাখতে। একজন বিজ্ঞ বন্ধু জীবনের জন্য আশীর্বাদ। সৎসঙ্গের প্রভাবে অনেক কলুষিত চরিত্রের ব্যক্তিও অনুকরণ ও অনুসরণের পথ অবলম্বন করে নিজের চরিত্রকে নির্মল ও আকর্ষণীয় করে তােলার সুযােগ পায়। সৎসঙ্গের এই অনুবর্তনকারী এবং পরিবর্তনকারী উভয় প্রভাবই গুরুত্বপূর্ণ এবং কাম্য। সুতরাং নিজের জীবন বিকশিত করার জন্য এবং একই সঙ্গে অপরের কলুষিত চরিত্রের ধ্বংসকারী প্রভাব থেকে নিজেকে রক্ষা করার জন্য সৎসঙ্গ অত্যাবশ্যক।\nকোনাে মানুষের জীবনই পরিপূর্ণতা নিয়ে বিকশিত হয়ে ওঠে নি, তাকে পরিপূর্ণতার দিকে অগ্রসর হতে হলে জ্ঞান অর্জন করতে হবে। যতদিন পর্যন্ত জীবন গঠনের জন্য শিক্ষাকাল চলতে থাকে ততদিন পর্যন্ত উত্তম সঙ্গী অপরিহার্য। এ ধরনের সঙ্গী জীবনের বিকাশের জন্য গুরুত্বপূর্ণ ভূমিকা পালন করে। তারা মানবজীবনের অসহায়তা দূর করে। কর্মপ্রেরণা দান করে জীবনকে উদ্দীপ্ত করে তােলে। সৎসঙ্গী কখনই বন্ধুর অকল্যাণ কামনা করে না, বরং সব সময় কীভাবে বন্ধুর উপকার হবে সে ব্যাপারে সচেতন থাকে। মন্দসঙ্গীর উদাহরণ কামারের মতাে। যদি কামারে আগুনে নাও পােড়ে তবে হাপরের ধোয়া অবশ্যই গায়ে লাগবে। আর ভালাে সঙ্গীর উদাহরণ হলাে আতর বিক্রেতার মতাে। তেমাকে যদি মিশক আতর নাও দেয়, তবুও তার সুগন্ধি অবশ্যই নাকে এসে পৌছে মনকে প্রফুল্ল করবে।\nসুবন্ধু নিজের ক্ষতি স্বীকার করেও বন্ধুর উপকারে নিয়ােজিত হয়। ভালাে সঙ্গী সব সময় নিজের স্বার্থ বিসর্জন দিয়ে বন্ধুর স্বার্থকেই বড় করে দেখে। আমাদের দৈনন্দিন বিভিন্ন কর্মকাণ্ডে অনেক সময়ই সঠিক সিদ্ধান্তের অভাবে জীবন থেকে পিছিয়ে পড়তে হয়, সেই ক্ষেত্রে একজন সৎ বন্ধুর প্রয়ােজনীয়তা দেখা দেয়। উত্তম বন্ধুর সৎ পরামর্শে জীবনে সফলকাম হয়েছে এমন দৃষ্টান্তের অভাব নেই। তাই আজীবন উত্তম সঙ্গীর প্রয়ােজন রয়েছে। একজন উত্তম সঙ্গী মানুষের জীবনকে করে তােলে মধুময়, আনন্দদায়ক ও সার্থক।\nবর্তমান তরুণপ্রজন্ম ও সমাজব্যবস্থায় সৎ সঙ্গের প্রভাব\nজীবনের প্রথম ধাপে বন্ধুর হাত ধরে একজন মানুষ পরিচিত হয় বাইরের জগৎ সম্পর্কে। এ সময় জানার সুযােগ হয় বিভিন্ন অজানা বিষয়ে। কৌতুহলবশত বন্ধুদের সঙ্গ দিতে গিয়ে তখন তরুণ প্রজন্ম জড়িয়ে যায় নানা অসামাজিক কর্মকাণ্ডে। বর্তমানে আমাদের সমাজে কিশাের অপরাধ বেড়ে যাওয়ার মূল কারণই হচ্ছে অসৎ বন্ধুদের সাহচর্য গ্রহণ। এজন্য ছেলে-মেয়েদের বন্ধু নির্বাচনের ক্ষেত্রে মা-বাবার বিশেষ দৃষ্টি রাখা দরকার। নিজের ছেলে-মেয়ে কার সঙ্গে মিশছে সে খবর রাখতে হবে মা-বাবাকেই। অসৎ সঙ্গ ত্যাগ করিয়ে সৎ সঙ্গ ধরিয়ে দেয়া তাদেরই কর্তব্য। বন্ধুত্ব জীবনে অপরিহার্য একটি বিষয়। এ ব্যাপারে আমাদের প্রত্যেককে সচেতন হওয়া দরকার। বর্তমানে ক্ষয়িষ্ণু এই সমাজব্যবস্থাকে পরিশুদ্ধ করার ক্ষেত্রে সঙ্গ নির্বাচনে সতর্ক হওয়ার কোনাে বিকল্প নেই। একজন মুসলমান হিসেবে পার্থিব ও পারলৌকিক সফলতার জন্য বন্ধুত্ব গ্রহণের বিষয়টি আরাে বেশি গুরুত্ব রাখে। এ কথা নিঃসকোচে বলা যায়।\nজীবনে সুখী হতে হলে এবং নিজের প্রতিভা ও ব্যক্তিত্বকে বিকশিত করে তুলতে হলে সৎসঙ্গের কোনাে বিকল্প নেই। একথা মনে রাখা দরকার সৎসঙ্গ যদি নাও মেলে, তাহলে নিঃসঙ্গ থাকা ভালাে। আর যদি নিতান্ত প্রয়ােজনে অসৎ ব্যক্তির সঙ্গে মিশতেই হয়, তাহলে এ-কথা স্মরণ রাখতে হবে যে, “তুমি অধম, তাই বলিয়া আমি উত্তম না হইব কেন।”\nHazabarolo.com: রচনাঃ সৎসঙ্গ (SSC HSC JSC)